title: Modica

text: Modicassa on ollut asutusta pronssikaudesta asti. Ennen roomalaisaikaa kaupunki tunnettiin nimellä Motyca, joka oli sikulien asutuskeskus. Arabit valloittivat Modican vuonna 845 ja muuttivat sen kukoistavaksi maanviljelys- ja karjankasvatuskeskukseksi, joka kukoisti edelleen normanniaikana.


title: Modica

text: Aragonian kruunun hallitsija Pietari I teki Modicasta 1100-luvulla kreivikunnan pääkaupungin, kun hän muodosti Modican kreivikunnan. Kreivikunnan hallitsijoina oli monia lordeja mm. Cabreran ja Chiaramonten suvuista. 1500- ja 1600-luvuilla Modicasta tuli merkittävä kulttuurikeskus etenkin jesuittojen koulutuksen ansiosta.


title: Modica

text: Vuoden 1693 maanjäristyksen jälkeen kaupunki uudelleenrakennettiin barokkityylillä. Tämän jälkeen kaupunkia ovat uhanneet myös monet tulvat 1800-luvulla, minkä seurauksena jokiuomat suojattiin vuonna 1902.


title: Modica

text: Modican talous perustuu pitkälti maatalouteen ja kunnassa viljellään oliiveja, johanneksenleipäpuuta, palkokasveja ja monia viljakasveja. Karjankasvatus on merkittävin osa maataloutta ja paikallinen liha ja maito ovat tunnettuja korkeasta laadusta.


title: Modica

text: Kaupankäynti ja turismi ovat nousseet merkittävään asemaan 1990-luvulla. Kaupunki on alkanut käyttää hyväkseen sen kulttuurisia nähtävyyksiä. Turismia on vauhdittanut myös majoitus- ja virkistysmahdollisuuksien rakentaminen.


title: Modica

text: Modicaa hallitsevat barokkityyliset rakennukset, jotka tehtiin 1600-luvun maanjäristyksen jälkeisessä uudelleenrakentamisessa. Muutamia jäänteitä vanhemmiltakin ajoilta kuitenkin löytyy. "Chiesa del Carmine" -kirkon goottilainen sisäänkäynti, 1500-luvulta peräisin olevan "Chiesa di S. Maria del Gesù" -kirkon rauniot, kappeli 1400-luvulta "Chiesa di Santa Maria di Betlemme" -kirkossa ja kalliokirkko 1100-luvulta.


title: Modica

text: Modican erityispiirre barokkityylisen vanhan kaupungin lisäksi ovat kapeat sokkeloiset kadut, joita on sekä Modica Alta että Modica Bassassa. Näiden varrella on vanhoja kauppoja, taloja ja rakennuksia.


title: Modica

text:
Modica Altassa sijaitseva Pyhälle Yrjölle omistettu katedraali "Duomo di San Giorgio" on Sisilian merkittävimpiä uskonnollisia rakennuksia. Kirkon ulkopuolen tunnus on 250 askelmaa sisältävät rappuset, jotka muodostavat maljamaisen muodon. Kaunis julkisivu nousee kolmen kerroksen korkeuteen kellotornissa. Kirkon päälaivaa ja
kahta sivulaivaa koristavat stukkot, kultakoristeet ja monet maalaukset.


title: Modica

text: Muita merkittäviä nähtävyyksiä ovat 1300-luvulta peräisin oleva "Chiesa di San Pietro" -kirkko, joka uudelleenrakennettiin vuoden 1693 maanjäristyksen jälkeen, 1700-luvulla rakennettu luostarirakennus, jossa on nykyään kaksi museota. Kaupunginmuseossa on arkeologisia löytöjä neoliittiselta ja varhaiskristilliseltä ajalta sekä monia maalauksia. Toinen museo esittelee Iblein vuoriston taidetta ja perinteitä.


title: Kultavuori

text: Kultavuori on asuinalue Joupin kaupunginosan eteläosassa Seinäjoella. Vuoden 2016 joulukuussa sen väkiluku oli 1 153. Pääasiassa omakoti- ja rivitaloista koostuva Kultavuori kaavoitettiin ja rakennetiin 2000-luvulla. Alueelta on kaupungin keskustaan noin 2–3 kilometriä.


title: Kultavuori

text: Kultavuoressa sijaitsee päiväkoti. Aiemmin Kultavuoressa ollut Kultavuoren koulu lakkautettiin vuonna 2014 ja sen tilat siirtyivät päiväkodin käyttöön.


title: Kai Levander

text: Kai John Levander on suomalainen laivansuunnittelija. Levander aloitti laivasuunnittelijana Wärtsilä-yhtymässä vuonna 1969, ja on toiminut kaikissa sen seuraajayhtiöissä, Masa-Yardsissa ja Aker Finnyardsissa. Hän vastasi eläkkeelle jäämiseensä saakka Aker Yards -yhtiössä risteilijöiden ja matkustajalauttojen tuotekehityksestä, tehtävänimikkeenä Senior Vice President., ja on sen jälkeen toiminut konsulttina oman yrityksensä SeaKey Naval Architecture kautta.


title: Kai Levander

text: Levander johti 1970-luvun alussa GTS Finnjetin suunnittelua. Hänen johdollaan on kehitetty myös Silja Serenade promenadikansineen, MS Royal Princessin "All-Outside-Cabin"-muoto, sekä Royal Caribbean -varustamon "Millennium-", "Vantage-" ja "Voyager"-luokan risteilijät.


title: Kai Levander

text: Vuodesta 1995 hän toimi Trondheimissa Norjan teknis-luonnontieteellisen yliopiston laivanrakennuksen apulaisprofessorina. Vuonna 2008 hänet promovoitiin Teknillisen korkeakoulun kunniatohtoriksi.


title: Muskoni

text: Muskoni (CHO) on ketoni, joka on myskin pääkomponentti.


title: Muskoni

text: Muskonin rakenteen selvitti ensimmäisenä Lavoslav Ružička. Muskoni on rengasrakenteinen ketoni, jonka rengas koostuu viidestätoista hiiliatomista. Kolmanteen hiileen on liittynyt metyyliryhmä. Luonnossa ainetta esiintyy ainoastaan (–)-enantiomeerinä., mutta synteettisesti valmistettuna se esiintyy yleensä raseemisena seoksena. Muskoni liukenee hieman veteen.


title: Muskoni

text: Aikaisemmin muskonia saatiin uhanalaisen myskihärän eritteestä, mutta nykyään lähes kaikki hajusteissa käytettävä muskoni tuotetaan synteettisesti. Muskonia valmistetaan sitronellaalista olefiinimetateesilla.


title: Milka Duno

text: Milka Duno (s. 22. huhtikuuta 1972, Caracas) on venezuelalainen autourheilija. Hän on kaikkien aikojen parhaiten sijoittunut (toinen vuonna 2007) naiskuljettaja Daytonan 24 tunnin ajossa. Milka Duno on ajanut IndyCar-sarjaa kaudella 2007 SAMAX:n tallissa ja kaudella 2008 Dreyer & Reinbold Racingin tallissa. Hän osallistui myös Indy 500 -kisaan vuonna 2007 ja oli ensimmäinen pistesijoille sijoittunut nainen Le Mansin 24 tunnin ajossa vuonna 2001.


title: Milka Duno

text: Dunolla on akateeminen koulutus ja hän aloitti autourheilun ollessaan jo 24-vuotias. Duno asuu nykyään Miamissa, Floridassa.


title: Malia Jones

text: Malia Jones (s. 27. maaliskuuta 1977 Loma Linda, Kalifornia) on yhdysvaltalainen lainelautailija ja malli.


title: Malia Jones

text: Jones on surffannut jo lapsesta ja 15-vuotiaana hän voitti tyttöjen sarjan Yhdysvaltain amatöörimestaruuskilpailuissa. "Surfing Magazine" pyysi Jonesia uimapukunumeroonsa ja siitä alkoi Jonesin malliura. "People"-lehti valitsi hänet maailman 50 kauneinta naista -listalleen. Jones on esiintynyt muun muassa Capri Sunin, VO5 shampoon, American Expressin, Corona-oluen ja Coca-Colan mainoksissa.


title: KAT-TUN

text: KAT-TUN (カトゥーン, Katūn) on kolmijäseninen (ent. kuusijäseninen) japanilainen pop-yhtye. Yhtyeeseen kuuluvat Kazuya Kamenashi, (Jin Akanishi), (Junnosuke Taguchi,) (Kōki Tanaka), Tatsuya Ueda ja Yūichi Nakamaru, joiden sukunimien ensimmäisistä kirjaimista yhtyeen nimi muodostuu. Yhtye kuuluu Johnny's jimusho -kykyjenetsintätoimiston alaisuuteen. Muiden toimiston nuorisoidoliryhmien tavoin myös KAT-TUNin jäsenet laulamisen lisäksi näyttelevät mm. mainoksissa ja draamasarjoissa.


title: KAT-TUN

text: Yhtye perustettiin vuonna 2001, kun Kinki Kids -ryhmän Kōichi Dōmoto tarvitsi itselleen taustatanssijoita ja hän valitsi sattumalta Johnny's jimushon eri nuorisoryhmistä Kamenashin, Akanishin, Taguchin, Tanakan, Uedan ja Nakamarun. Dōmoto alkoi kutsua heitä KAT-TUNiksi, ja nimitys yleistyi. Ensimmäisen oman singlensä Real Facen KAT-TUN julkaisi vasta vuoden 2006 maaliskuussa. Singleä myytiin 754 234 kappaletta ensimmäisellä viikolla, mikä riitti Oricon-listan ensimmäiseen sijaan.


title: KAT-TUN

text: Jo ennen ensilevynsä julkaisua KAT-TUN järjesti konsertin maaliskuussa 2006 Tokyo Domessa. He esiintyivät silloin 110 000 ihmiselle kahden päivän aikana ja lisäksi noin 630 000 ihmiselle ensimmäisen, singlen tapaan Real Faceksi nimetyn Japanin kiertueensa aikana.


title: KAT-TUN

text: KAT-TUNin kolmen ensimmäisen singlen onnistui saavuttaa 400 000 kpl myynti jo ensimmäisen viikon aikana. He ovat Japanin historian ensimmäiset artistit, joiden kaikki singlet ensimmäisestä lähtien ovat ylittäneet 500 000 kpl myynnin.


title: KAT-TUN

text: Lokakuun 12. 2006 Jin Akanishi lähti USA:han opiskellakseen englantia ja vietti siellä 6 kuukautta, mikä aiheutti mediakohun Japanissa. Hän ei ollut KAT-TUNin seuraavan singlen kansikuvassa eikä myöskään äänittämässä heidän seuraavaa levyään. Akanshin palatessa huhtikuussa 2007 Japaniin yhtye aloitti melkein heti seuraavan singlensä, Keep the Faithin äänittämisen jälleen kuusimiehisenä.


title: KAT-TUN

text: KAT-TUNin single Don't U Ever stop julkaistiin 14. toukokuuta 2008. KAT-TUN singleä, Lipsiä, taas käytettiin myös Rumiko Takahashin 1 pondo no fukuin -sarjakuvaan perustuvan draamasarjan tunnuskappaleena. Rescue single julkaistiin 11.3.2009, joka on tällä hetkellä uusin, käytettiin Nakamaru Yuichin esittämässä Rescue-draamasarjan tunnuskappaleena.


title: Extended Versions: Triumph

text: Extended Versions: Triumph on kanadalaisen hard rock -yhtye Triumphin kokoelma-albumi, joka on julkaistu 2006. Albumilla on yhtyeen suurimmat hitit.


title: Olavi Rytkönen

text: Olavi Rytkönen (s. 1967) on suomalainen toimittaja, juontaja ja savontaja.


title: Olavi Rytkönen

text: Rytkönen on tunnettu lukuisista savon murteelle kääntämistään sarjakuvista (Asterix, Harald Hirmuinen, Lucky Luke) ja muista savonnetuista teksteistä (Apostolien teot, Hustler, Positiivisuutta savolaisittain) sekä Radio Savon monivuotisesta nimikko-ohjelmastaan Radio Rytkönen (2009-2010 Rytkösen Soitot), kuten myös Radio Sandelsilla lähetetystä rootsmusiikin erikoisohjelmastaan Rytkösen Juurikasvu.


title: Olavi Rytkönen

text: Savontajan ura alkoi 1997 Asterix-sarjakuvan käännöskilpailun voitosta. Rytkönen ja Paula Antila Helsinki Mediasta palkittiin keväällä 1998 Kemin Sarjakuvapäivillä Lempi International -tunnustuspalkinnolla vuoden parhaasta käännösalbumista, "Opeliksin Orjalaevasta".


title: Olavi Rytkönen

text:
Vuodesta 1990 vuoteen 1999 asti Rytkönen työskenteli vapaa-ajanohjaajana ja sittemmin hän on toiminut ohjelmapalvelu- ja mediayrittäjänä. Rytkösen toimialaan kuuluvat tapahtumajuonnot ja erilaiset ohjelmapalvelut. Toimittajana ja kolumnistina hän on työskennellyt vuodesta 2005 Iisalmen Kaupunkilehdessä ja sittemmin myös Savon Silmukka ja Kainuun Silmukka-lehdissä. Kolumnistina Rytkönen on 2000-luvun alussa toiminut myös Savon Sanomissa, Iisalmen Sanomissa sekä Warkauden Lehdessä.
Vuosina 2008-09 Rytkönen työskenteli copywriter-toimittajana joensuulais-kuopiolaisessa Idealmainos Oy:ssä. Vuodesta 2012 Rytkönen on säännöllisesti kirjoittanut yrityskuvalehti Savon XPressiin sekä musiikkijulkaisu MusaSavoon. Rytkönen on myös avustanut aktiivisesti Blues News -lehteä keikka- ja konserttiraporttien, henkilöhaastattelujen ja levyarvioiden kautta.


title: Olavi Rytkönen

text: Vuonna 1990 Tanhuvaaran Urheiluopistosta valmistunut Rytkönen on 2010-luvulla työskennellyt myös urheilutapahtumien kuuluttajana yleisurheilun eliittikisoista triathloniin ja maastopyöräilystä reiska-jalkapalloon. Eukonkannon MM-kisoissa Rytkösen selostusta ja kuulutuksia on kuultu jo vuodesta 1999 alkaen.


title: Olavi Rytkönen

text: Rytkönen on juontanut Finnish Blues Awards -palkintogaalaa alusta lähtien eli vuodesta 2015. Monien muiden musiikkitapahtumien juontojen lisäksi Rytkönen on harrastemielessä soittanut kitaraa ja laulanut mm.yhtyeissä Shakin Skeletons, Litteiden Housujen Miehet, Hyllönen&Pyllönen sekä vieraillut mm. Halavatun Papat -yhtyeen keikoilla.


title: Olavi Rytkönen

text: Rytkönen on ajanut aktiivisesti lavarunouden asiaa Suomessa ja toimittanut Liken kustantamana vuonna 2003 ilmestyneen teoksen "Parhaat lavarunot - Johdatus Poetry Slamiin", osa 1"," sekä toiminut mc:nä kaikissa Poetry slamin SM-loppukilpailuissa sekä useissa karsintakisoissa vuodesta 2001 alkaen.


title: Olavi Rytkönen

text: Rytkönen on myös kirjoittanut Paasilinnan kustantamana teokset "Normikeikka 1 ja 2" sekä Hai-kustannuksen kanssa teoksen "Iskelmän Musta Kirja" yhdessä Mikko E.Sovijärven kanssa.


title: Olavi Rytkönen

text: Olavi Rytkönen on toiminut sekä Pohjois-Savon kirjallinen yhdistys Vestäjät ry:n että Kuopio Festivals ry:n hallituksessa.


Luettelo Yhdysvaltain ja Kanadan pääsarjoissa jääkiekkoilleista suomalaisista sisältää tiedot Kanadan ja Yhdysvaltojen jääkiekon pääsarjoissa eli NHL:ssa, WHA:ssa, WCHL:ssa, PCHA:ssa ja NHA:ssa pelanneista suomalaisista. Luettelossa on laskettu yhteen kaikki pääsarjatilastot. Koska suomalaiset jääkiekkoilijat siirtyivät Pohjois-Amerikkaan ammattilaisiksi vasta 1970-luvulta alkaen on listassa vain NHL:ssa ja WHA:ssa pelanneita.


title: Luettelo Yhdysvaltain ja Kanadan pääsarjoissa jääkiekkoilleista suomalaisista

text: Lista on päivitetty kauden 2015-2016 jälkeen.


text: Seuraavat pelaajat ovat olleet varamaalivahtina NHL-ottelussa, mutta koska pohjoisamerikkalaisen tilastoperinteen mukaisesti pelaajan täytyy käydä pelikentällä saadakseen tilastomerkinnän pelatusta ottelusta, on hänet jätetty luettelon ulkopuolelle.


text: Suomessa on syntynyt muutama NHL-pelaaja, jotka kuitenkin jättivät Suomen taakseen jo nuorina ja saivat kiekko-oppinsa muualla:


text: Vastaavasti suomalaisista NHL-pelaajista Janne Niskala on syntynyt Ruotsissa ja Leo Komarov Neuvostoliitossa.


title: Amanda Beard

text: Amanda Ray Beard (s. 29. lokakuuta 1981 Newport Beach, Kalifornia) on yhdysvaltalainen uimari ja malli. Hän on kaksinkertainen olympiavoittaja.


title: Amanda Beard

text: Beard debytoi olympialaisissa 14-vuotiaana Atlantassa vuonna 1996. Hän voitti hopeaa 100 ja 200 metrin rintauinnissa ja kultaa 4 × 100 metrin sekaviestissä. Hän on kautta aikojen toiseksi nuorin yhdysvaltalainen olympiavoittaja uintilajeissa. Neljä vuotta myöhemmin Sydneyssä Beard oli pronssilla 200 metrin rintauinnissa.


title: Amanda Beard

text: Vuonna 2003 Beard ui maailmanmestariksi ja teki maailmanennätyksen 200 metrin rintauinnissa. Seuraavan vuoden olympialaisissa Ateenassa hän otti saman matkan olympiakultaa sekä hopeaa 200 metrin sekauinnissa ja 4 × 100 metrin sekauintiviestissä.


title: Amanda Beard

text: Beard on esiintynyt mallina "Sports Illustratedin" klassisessa uimapukunumerossa vuonna 2006 ja alastonkuvissa heinäkuun 2007 "Playboyssa". Hän on kasvissyöjä.


title: Malebon allas

text: Malebon allas on järvimäinen leventymä Kongo-joessa. Se on noin 35 kilometriä pitkä ja 22 kilometriä leveä. Altaan keskellä sijaitsee rämeinen Mbamun saari. Altaan syvyys vaihtelee 3–10 metrin välillä.


title: Malebon allas

text: Kongon tasavallan pääkaupunki Brazzaville ja Kongon demokraattisen tasavallan pääkaupunki Kinshasa sijaitsevat altaan vastakkaisilla rannoilla.


title: Malebon allas

text: Malebon altaalta voi purjehtia Kongo-jokea ylös aina Kisanganiin asti. Alajuoksuun ei voi purjehtia vesiputousten takia.


title: Jin Akanishi

text: Jin Akanishi (, s. 4. heinäkuuta 1984 Tokio, Japani) on japanilainen laulaja-näyttelijä ja yhtye Kat-tunin entinen jäsen. Akanishi kuuluu Johnny’s jimusho -tuotantoyhtiön listoille. Akanishi ilmoitti 13. lokakuuta 2006 lähtevänsä Los Angelesiin opiskelemaan ja palasi sieltä takaisin 19. huhtikuuta 2007, jolloin ryhtyi aktiivisemmaksi yhtyeessään. Akanishi kuitenkin erosi yhtyeestä vuonna 2010. Akanishi on naimisissa näyttelijä Meisa Kurokin kanssa.


title: Jin Akanishi

text: Elokuvat


title: Jin Akanishi

text: Televisio


title: Cornell Woolrich

text: Cornell George Hopley-Woolrich (4. joulukuuta 1903 — 25. syyskuuta 1968) oli yhdysvaltalainen kirjailija.


title: Cornell Woolrich

text: Woolrich tunnetaan etenkin rikoskirjailijana, ja hänen arvostetun elämäkertansa "First You Dream, Then You Dream" kirjoittaja Francis M. Nevins on pitänyt häntä yhtenä aikakauden parhaista dekkaristeista. Joitakin tunnetuimpia teoksiaan hän julkaisi salanimillä "William Irish" ja "George Hopley".


title: Cornell Woolrich

text: Woolrich merkitys Hollywoodissa on huomattava: hänen teksteihinsä perustuu noin 25 elokuvaa, muun muassa Alfred Hitchcockin ohjaama "Takaikkuna". Rainer Werner Fassbinderin elokuva "Martha" perustuu hänen novelliinsa "For the Rest of Her Life", François Truffaut'n elokuva "Morsian pukeutui mustaan" romaaniin "Waltz into Darkness". Merkittävimpänä pidetään Woolrich tuotantoa vuosilta 1940–1948.


title: Raimond van der Gouw

text: Raimond van der Gouw (s. 24. maaliskuuta 1963 Oldenzaal, Alankomaat) on alankomaalainen entinen jalkapalloilija, pelipaikaltaan maalivahti. Nykyään hän toimii Sunderlandin maalivahtivalmentajana. Hänet tunnetaan ehkä parhaiten vuosistaan Mancester Unitedissa, ja juuri tuossa seurassa hän voitti Mestareiden liigan kaudella 1998-1999.


title: Raimond van der Gouw

text: Kesäkuussa 2007 van der Gouw lopetti peliuransa ja ryhtyi maalivahtivalmentajaksi Sunderlandissa ollen näin seuran ensimmäinen maalivahtivalmentaja.


title: Keuhkopussinontelo

text: Keuhkopussinontelo eli pleuraontelo () on keuhkopussin lehtien väliin jäävä tila. Keuhkopussinontelon täyttää keuhkopussin lehtien tuottama proteiinipitoinen neste, jonka tehtävänä on yhdessä keuhkopussin lehtien kanssa vähentää keuhkojen liikkeestä aiheutuvaa kitkaa.


title: Patrik Nevalainen

text: Patrik Nevalainen (s. 27. tammikuuta 1987 Uumaja, Ruotsi) on ruotsinsuomalainen jääkiekkopuolustaja, joka teki keväällä 2011 kaksivuotisen sopimuksen Allsvenskanin Almtunan kanssa.


title: Patrik Nevalainen

text: Nevalainen pelasi ensimmäiset miesten ottelunsa IF Björklövenin riveissä Allsvenskanissa. Hän debytoi Allsvenskanissa kaudella 2004–2005. Nevalainen siirtyi kaudeksi 2008–2009 SM-liigaan Rauman Lukkoon. Ensimmäisellä Lukko-kaudellaan Nevalainen pelasi 56 ottelua ja teki niissä pisteet 1+7. Toisella kaudellaan hän ehti pelata vain 12 ottelua, kun hänet lainattiin tammikuussa Elitserienin Timrå IK:hon. Timråssa hän pelasi ennen paluutaan Lukkoon viisi ottelua.


title: Patrik Nevalainen

text: Keväällä 2010 Nevalainen teki kaksivuotisen sopimuksen Allsvenskanin Malmö Redhawksin kanssa. Nevalainen pelasi lopulta vain kauden ja 50 ottelua Malmössä, sillä hänen sopimuksensa purettiin toukokuussa 2011. Seuraavaksi hän siirtyi Almtunaan, jonka kanssa teki kahden vuoden sopimuksen.


title: Patrik Nevalainen

text: Hän edusti Ruotsia nuorten MM-kisoissa 2007.


title: Patrik Nevalainen

text: Patrik Nevalaisen kaksoissisar Frida on pelannut kolme viimeisintä kauttaan MoDossa Ruotsin naistensarjaa.


title: Nino Salukvadze

text: Nino Salukvadze (s. 1. helmikuuta 1969 Tbilisi) on georgialainen pistooliampuja ja olympiavoittaja.


title: Nino Salukvadze

text: Nino Salukvadze on saavuttanut olympialaisissa Soulissa 1988 kultaa 25 m urheilupistoolissa ja hopeaa 10 m ilmapistoolissa. Seuraavan olympiamitalinsa Salukvadze voitti 20 vuotta myöhemmin Pekingissä, jossa hän sijoittui pronssille 10 m ilmapistoolissa.


title: Nino Salukvadze

text: MM-kilpailuissa Salukvadze on voittanut useita joukkuemaailmanmestaruuksia, mutta hänellä on henkilökohtainen maailmanmestaruus 10 m ilmapistoolista Sarajevosta 1991, saman lajin hopea Lahdesta 2002 ja pronssia 25 m urheilupistoolista Suhlista 1986.


title: Kalle Leinonen

text: Kalle Johannes Leinonen (s. 8. marraskuuta 1989 Siilinjärvi) on suomalainen uransa lopettanut freestylehiihtäjä. Leinonen edusti KuoSi Freestyle -seuraa.


title: Kalle Leinonen

text: Leinonen sijoittui kahdeksanneksi half-pipen ensimmäisessä MM-kilpailussa Rukalla vuonna 2005. Hän sai pronssia nuorten MM-kilpailujen half-pipessa 2007. Freestylen half-pipen maailmancupin hän voitti kausilla 2005–2006 ja 2006–2007 sekä oli toinen kaudella 2007–2008. Freestylehiihdon kokonaiscupissa hän oli kymmenes kaudella 2005–2006. Voittaessaan half-pipen maailmancupin kaudella 2005–2006 hieman yli 16-vuotiaana Leinosesta tuli nuorin suomalainen hiihtolajien maailmancupin voittaja. Vuoden 2013 talviuniversiadeissa Leinonen voitti kultaa slopestylessa.


title: Kalle Leinonen

text: Kalle Leinosen kaksoissisko on alppihiihtäjä Sanni Leinonen.


title: Giovanni Antonio Amedeo Plana

text: Giovanni Antonio Amedeo Plana (6. marraskuuta 1781 – 20. tammikuuta 1864) oli italialainen tähtitieteilijä. Hän työskenteli pitkään Torinon yliopistolla.


title: Giovanni Antonio Amedeo Plana

text: Plana voitti Copley-mitalin 1834 ja Royal Astronomical Societyn kultamitalin 1840. Hän pääsi 80-vuotiaana jäseneksi Ranskan tiedeakatemiaan.


title: Giovanni Antonio Amedeo Plana

text: Planan mukaan on nimetty kraatteri kuussa.


title: Xu Dan

text: Xu Dan (s. 13. huhtikuuta 1969 Chang Chun) on kiinalainen pistooliampuja.


title: Xu Dan

text: Xu Dan on voittanut kolme joukkuemaailmanmestaruutta. Ensimmäiset kaksi tulivat Barcelonasta 1998 10 m ilmapistoolissa ja 50 m pistoolissa. Seuraavissa MM-kilpailuissa Lahdessa 2002 jälleen 50 m pistoolista.


title: Alfonso II (Aragonia)

text: Aragonian Alfonso II (25. maaliskuuta 1157 – 26. huhtikuuta 1196) oli keskiajan hallitsija, joka toimi Aragonian kuninkaana vuodesta 1164 ja Barcelonan kreivinä vuodesta 1162. Hän oli Aragonin kuningatar Peronellan ja Barcelonan kreivi Ramón Berenguer IV:n poika, ja periessään molemmat valtaistuimet hän yhdisti kaksi valtakuntaa liittoon, josta tuli pysyvä.


title: Alfonso II (Aragonia)

text: Alfonso toimi myös Provencen kreivinä vuosina 1167–1171.


title: Alfonso II (Aragonia)

text: Alfonso oli aikanaan huomattava runoilija. Hän oli naimisissa Sancha Kastilialaisen kanssa ja sai useita lapsia. Alfonson kuoleman jälkeen seuraajaksi nousi hänen poikansa Pietari Katolilainen.


title: Maksim Sokolov

text: Maksim Anatoljevitš Sokolov (, s. 27. toukokuuta 1972 Leningrad, Venäjän SFNT, Neuvostoliitto) on venäläinen entinen jääkiekkomaalivahti.


title: Maksim Sokolov

text: Sokolov on edustanut seurajoukkuetasolla Venäjän superliigassa SKA Pietaria, Severstal Tšerepovetsia, Avangard Omskia, Metallurg Novokuznetskia ja Traktor Tšeljabinskia.


title: Maksim Sokolov

text: Sokolov on pelannut myös Venäjän maajoukkueessa. Maajoukkueuran huippuhetket ajoittuivat Ruotsin MM-kilpailuihin 2002, jolloin hän torjui Venäjälle hopeaa. Hänet valittiin turnauksen parhaaksi maalivahdiksi ja tähdistökentälliseen.


title: Maksim Sokolov

text: Vuoden 2002 maailmanmestaruuskisoissa Sokolov torjui Suomea vastaan 43 kertaa ja hänen ansiostaan Venäjä selvisi loppuotteluun Slovakiaa vastaan.


title: Peire Vidal

text: Peire Vidal oli keskiajan trubaduuri. Hän syntyi Toulousessa, mutta vaikutti uransa aikana laajalla alueella. Hänen elinvuosistaan ei ole tarkkaa tietoa; aktiivisuutta oli 1100-luvun lopussa ja 1200-luvun alussa.


title: Peire Vidal

text: Vidalilta on säilynyt kymmeniä runoja, joista kolmeentoista myös melodiat.


title: Pietari II (Aragonia)

text: Aragonian Pietari II "Katolilainen" (1174 – 12. syyskuuta 1213) oli keskiajan hallitsija. Hän toimi Aragonian kuninkaana ja Barcelonan kreivinä vuodesta 1196.


title: Pietari II (Aragonia)

text: Pietaria edelsi hänen isänsä Alfonso II ja seurasi poikansa Jaakko I.


title: Peronella

text: Peronella eli Petronila (1135 – 17. lokakuuta 1174) peri Aragonian kruunun isältään Ramiro II:lta vuonna 1137, jolloin hänet kahden vuoden iässä kihlattiin Barcelonan kreivi Ramón Berenguer IV:n kanssa. Tämän jälkeen Ramiro II vetäytyi luostariin. Miehensä kuoltua vuonna 1162 Petronella luopui kruunusta poikansa Alfonson hyväksi.


title: Crystal Ball

text: Crystal Ball voi tarkoittaa seuraavia asioita:


title: Marc Fumaroli

text: Marc Fumaroli (s. 10. kesäkuuta 1932) on ranskalainen historioitsija, esseisti ja retoorikko. Hän on Collège de Francen emeritusprofessori.


title: Marc Fumaroli

text: Fumarolista tuli 2. maaliskuuta 1995 Ranskan akatemian jäsen. Hänellä on tuoli 6. Hän on muun muassa Kunnialegioonan upseeri, Ordre des Arts et des Lettres'n komentaja ja Ordre National du Mériten komentaja.


title: Marc Fumaroli

text: Fumarolille myönnettiin vuonna 2001 Balzan-palkinto.


title: Sädesiipisimppu

text: Sädesiipisimppu ("Pterois radiata") on erikoisen muotoinen kala, jota pidetään joskus meriakvaarioissa samoin kuin sukulaistaan siipisimppua. Se on tappavan myrkyllinen.


title: Sädesiipisimppu

text:
Sädesiipisimppu voi kasvaa 23 cm pitkäksi. Toisin kuin muilla siipisimpuilla, sen eväruodot ovat paljaat.
Sädesiipisimppu on kotoisin Intian valtamereltä ja Tyynenmeren länsiosasta.


title: Sädesiipisimppu

text:
Sädesiipisimppu on luonnossa yöeläin.
Sädesiipisimppuja voi pitää samankokoisten tai isompien kalojen kanssa - pienemmät tulevat syödyiksi. Se ei sovi myöskään riutta-akvaarioon, sillä se saattaa syödä selkärangattomia. Usein suositellaan pidettäväksi vain yhtä siipisimppua altaassa.


title: Kuuperhokala

text: Kuuperhokala ("Chaetodon lunula") on koralliriuttojen ja laguunien kala, jota pidetään joskus meriakvaarioissa, ei kuitenkaan riutta-akvaarioissa.


title: Kuuperhokala

text:
Kuuperhokala kasvaa 20 cm korkeaksi. Sen vartalo on litteä, ruskea-keltakuvioinen. Silmän läpi kulkee musta juova, jonka takana on hohtavan valkoinen puolikuun muotoinen kuvio, joka on antanut kalalle sen suomenkielisen nimen.
Kuuperhokalaa tavataan luonnossa Indopasifisella merialueella. Se elää tyypillisesti laguuneissa ja riuttamatalikoilla sekä merenpuoleisilla riutoilla 30 metrin syvyyteen asti.


title: Kuuperhokala

text: Kuuperhokala on aktiivinen öisin. Se syö pieniä selkärangattomia ja korallien polyyppejä.


title: Renault R25

text: Renault R25 oli brittiläisen Bob Bellin suunnittelema Formula 1 -auto, jolla Renault kilpaili kaudella 2005. Autoa ajoivat kilpailuissa espanjalainen Fernando Alonso ja italialainen Giancarlo Fisichella. Autossa oli Michelinin renkaat ja se käytti Elfin poltto- ja voiteluainetta. Jarrut autoon valmisti Hitco.


title: Renault R25

text: Kausi alkoi tallin osalta mainiosti, kun paalupaikalta Australian GP:hen startannut Fisichella voitti debyyttikilpailunsa Renault'lla. Alonso nousi 13. lähtöruudusta kolmanneksi ja saavutti myös kilpailun nopeimman kierroksen. Malesian GP:ssä Alonso voitti kilpailun lähdettyään paalupaikalta, Fisichella joutui keskeyttämään kilpailun kolaroinnin seurauksena. Kauden kolmanteen kilpailuun, Bahrainin GP:hen, talli lähti jo selvänä ennakkosuosikkina. Alonso onnistuikin saavuttamaan paalupaikan aika-ajoissa ja voitti myös kilpailun. San Marinon GP:ssä Alonso kasvatti voittoputkensa kolmen kilpailun mittaiseksi, kun Fisichella taas keskeytti kolmannen kerran peräkkäin. Espanjan GP:ssä Alonso nousi kilpailussa kolmannesta lähtöruudusta toiseksi ja Fisichella ajoi viidenneksi saavuttaen samalla kilpailun nopeimman kierroksen. Monacon GP:ssä talli ei yltänyt huippumenestykseen, kun Alonso putosi neljänneksi starttattuaan toisesta lähtöruudusta ja Fisichella oli 12:s. Euroopan GP:ssä Alonso nousi kuudennesta lähtöruudusta voittajaksi ja saavutti myös nopeimman kierroksen, Fisihella ajoi kuudenneksi. Kanadan GP:ssä molemmat kuljettajat joutuivat keskeyttämään. Ranskan GP:ssä tallin autoja koristi kiinalaisen taruston Feeniks linnun kuvat. Kuvion tarkoituksena on ilmaista voimaa, nopeutta ja johtajuutta. Alonso ajoi kilpailussa paalupaikalta voittoon, Fisichellan jäädessä jälleen kuudenneksi.


title: Renault R25

text: Alonso starttasi paalupaikalta myös Britannian GP:hen, mutta joutui kilpailussa taipumaan McLarenin Juan Pablo Montoyalle. Fisichella onnistui puolestaan nousemaan seitsemännesta lähtöruudusta neljänneksi. Hän oli myös neljäs seuraavaksi ajetussa Saksan GP:ssä. Alonso nousi kuitenkin kilpailun voittajaksi. Turkin GP:ssä Alonso ajoi toiseksi ja Fisichella oli jälleen neljäs. Italian GP:ssä tallin molemmat kuljettajat ylsivät palkintokorokkeelle, kun Alonso oli toinen ja Fisichella kolmas. Alonso ajoi kolmannen kerran peräkkäin toiseksi Belgian GP:ssä. Brasilian GP:ssä Alonso ajoi kolmanneksi starttattuaan paalupaikalta. Samalla hän varmisti uransa ensimmäisen kuljettajien maailmanmestaruuden. Fisichella jäi kilpailussa viidenneksi. Japanin GP:ssä Fisichella oli lähellä voittoa, mutta taipui viimeisellä kierroksella nopeammalle Kimi Räikköselle ja jäi toiseksi. Alonso nousi kilpailussa 16. lähtöruudusta kolmanneksi. Alonso voitti kauden viimeisen kilpailun, Kiinan GP:n, ja Fisichella oli neljäs joka sai kilpailun lopussa varikonläpiajorangaistuksen hidastelemalla Kimi Räikköstä varikkosuoralla. Samalla talli varmisti historian ensimmäisen valmistajien mestaruuden omalla tallilla. Edellinen Renault'n moottoreilla saavutettu mestaruus oli kaudelta 1997, kun Jacques Villeneuve voitti kuljettajien mestaruuden ja Williams-Renault valmistajien tittelin.


title: Renault R25

text: Talli voitti valmistajien MM-sarjan yhdeksän pisteen erolla toiseksi tulleeseen McLareniin. Pisteitä Renault saavutti 191. Lisäksi Alonso voitti autolla kuljettajien mestaruuden. R25 palasi julkisuuteen vuonna 2007, kun Top Gearin juontaja Richard Hammond ajoi sillä ympäri Top Gearin rataa Silverstonen radalla


title: Paluumuuttaja

text: Paluumuuttaja on henkilö, joka on asunut maan rajojen ulkopuolella ja palaa sitten takaisin kotimaahansa.


title: Paluumuuttaja

text: Suomessa paluumuuttajina pidetään entisiä ja nykyisiä Suomen kansalaisia sekä sellaisia entisessä Neuvostoliitossa asuneita henkilöitä kuten inkerinsuomalaisia, joilla on suomalainen syntyperä. Paluumuuttaja on maahanmuuttoviraston käyttämä termi, mutta sitä ei mainita ulkomaalais- eikä kansalaisuuslaissa. Suomen lainsäädäntö puhuu ainoastaan "suomalaista syntyperää olevista ulkomaan kansalaisista", joille tunnustetaan oikeus paluumuuttoon.


title: Paluumuuttaja

text: Vuoden 1991 ulkomaalaislain mukaan paluumuuttajalle ei ollut muuta ehtoa kuin se, että ainakin yhden neljästä isovanhemmasta piti olla kansallisuudeltaan suomalainen. Kun tätä lakia sovellettiin laajasti myös inkerinsuomalaisiin, se aiheutti paljon sekaannuksia. Lakia muutettiinkin vuonna 1996 entisen Neuvostoliiton alueelta peräisin olevien henkilön osalta niin, että ainakin kahden isovanhemman pitää olla kansallisuudeltaan suomalaisia.


title: Paluumuuttaja

text:
Maahanmuuttoviraston mukaan tietyt ulkomaalaiset, joilla on suomalaiset sukujuuret tai muuten läheinen yhteys Suomeen, voivat tietyin edellytyksin saada oleskeluluvan Suomeen. Luvan saamiseksi ei tarvita muita syitä kuten esimerkiksi työntekoa tai opiskelua. Oleskeluluvan saantiin vaikuttaa suomalaisten sukujuurien vahvuus ja läheisyys. Jos sukujuuret ovat useampien sukupolvien takana, oleskelulupaa ei voi tällä perusteella saada. Suomalaisten sukujuurten tai Suomeen läheisen yhteyden perusteella oleskeluluvan saavat voidaan jaotella kahteen ryhmään:
1) inkerinsuomalaiset - entisen Neuvostoliiton alueelta peräisin olevat henkilöt 2) muu suomalainen syntyperä – entiset Suomen kansalaiset ja henkilöt, jotka ovat syntyperäisten Suomen kansalaisten jälkeläisiä.


title: Scuderia Toro Rosso STR1

text: Scuderia Toro Rosso STR1 oli Gabriele Tredozin ja Mark Smithin suunnittelema Formula 1 -auto, jota Toro Rosso käytti kaudella . Auto pohjautui Red Bullin kauden RB1-autoon. Kilpakuljettajina tallissa ajoivat italialainen Vitantonio Liuzzi sekä yhdysvaltalainen Scott Speed. Testikuljettajana toimi Neel Jani. Moottorina autossa oli Cosworthin kolmilitrainen rajoitettu V10, kun kaikki muut tallit käyttivät sääntömuutosten takia 2,4-litraisia V8-moottoreita. Syy tähän oli se, että viimeisenä kautenaan suurista talousongelmista kärsinyt Minardi sai FIA:lta erikoisluvan käyttää vanhaa V10-moottoria seuraavalla kaudella ja Toro Rosso käytti porsaanreikää hyväkseen. Renkaat tallille avauskaudella toimitti Michelin.


title: Scuderia Toro Rosso STR1

text: Liuzzi onnistui ajamaan kauden aikana kerran pisteille Yhdysvaltain GP:ssä, jossa hän oli kahdeksas. Speed ylsi parhaimmillaan Australian GP:ssä yhdeksänneksi.


title: Scuderia Toro Rosso STR1

text: Valmistajien MM-sarjassa Toro Rosso sijoittui yhdeksänneksi yhden pisteen turvin. Taakse jäivät muut tulokastallit Midland ja Super Aguri, jotka eivät saavuttaneet pisteitä.


title: Kill the Romance

text: Kill The Romance oli lahtelainen modernia metallia soittava yhtye. Toimintansa se aloitti vuonna 2004. Yhtye julkaisi kaksi täyspitkää albumia. Kill The Romance lopetti uransa vuonna 2013.


title: Timo Kiiskinen (lauluntekijä)

text: Timo Veli Kiiskinen (s. 30. toukokuuta 1963 Haukivuori) on suomalainen lauluntekijä ja laulaja. Hän sooloalbumiensa lisäksi säveltänyt monia kappaleita suomalaisille artisteille.


title: Timo Kiiskinen (lauluntekijä)

text: Kiiskinen syntyi Etelä-Savossa sijainneessa Haukivuoren kunnassa Kantalan kylässä, jossa asui ensimmäisen elivuotensa. Vuoden ikäisenä Kiiskinen muutti Heinolaan, jossa kävi koulunsa ja asui aina 18-vuotiaaksi asti. Innostus musiikkiin alkoi Kiiskisen veljen ostettua kitaran."Lisäksi vierailevana solistina Veli-Matti Järvenpään levyillä Haitaritaivas (1999) ja Särkijärven Bolero (Amigo 1992) "


title: Erkki Siltola

text: Erkki Allan Siltola (25. helmikuuta 1925 Tervakoski – 21. helmikuuta 2012 Tampere)) oli suomalainen näyttelijä. Siltola teki ammattilaisuransa pitkälti Tampereen Teatterissa ja Tampereen Työväen Teatterissa. Hän näytteli myös muutamissa elokuvissa, kuten "Sissit" ja televisiosarjoissa, kuten "Mustat ja punaiset vuodet".


title: Erkki Siltola

text: Siltolan vanhemmat olivat Väinö ja Vieno Siltola. Hän työskenteli kiinnitettynä näyttelijänä Porin Teatterissa 1968–1971, Tampereen Teatterissa 1971–1977 ja Tampereen Työväen Teatterissa 1977–1988. Hän jäi eläkkeelle 1988.


title: Erkki Siltola

text: Näyttelijänlaadultaan Siltola oli eritoten vahvojen mieshahmojen tulkitsija: hänen roolejaan olivat muun muassa Akseli Koskela Väinö Linnan tekstiin perustuvassa näytelmässä "Täällä Pohjantähden alla", työnjohtaja Turkka Teuvo Pakkalan komediassa "Tukkijoella" ja väkivahva Janne pohjalaisaiheisessa teoksessa "Puukkojunkkarit". Persoonaltaan häilyvämpää, naisasioissaan kompastelevaa ja murheensa viinapulloon hukuttamaan taipuvaista tyyppiä edusti Juhani Niskavuoren rooli.


title: Erkki Siltola

text: Siltolan roolitehtäviä olivat niin ikään "Neiti Julien" Jean ja "Kansanvihollisen" Stockmann. Lillian Hellmanin draamassa "Vartio Reinillä" Siltola näytteli insinööri Müllerin roolin.


title: Erkki Siltola

text: Lukemattomien tamperelaisten näyttämötaiteilijoiden tapaan Siltola näytteli myös Pyynikin kesäteatterissa. Vuonna 1974 hänellä oli rooli F. E. Sillanpään alkuperäisteokseen pohjaavassa näytelmässä "Miehen tie".


title: Erkki Siltola

text: Siltola näytteli useissa televisiotuotannoissa ja teatterielokuvissa 1960–1990-luvuilla. Mikko Niskasen jatkosotaelokuvassa "Sissit" hänellä on kapteeni Kokkosen rooli. " --- hänessä [Siltolassa] on sellaista jämerää luontevuutta, jota elokuvassamme arvatenkin myös vastedes tarvitaan", Heikki Eteläpää arvioi Siltolan suoritusta.


title: Erkki Siltola

text: Eila Arjoman ohjaamassa eeppisessä televisiodraamassa "Mustat ja punaiset vuodet" Siltolalla on miespääosa Taavi Jokisena. Sarjan kuluessa Taavi ikääntyy noin kolmikymppisestä lapsiperheen isästä lähes seitsenkymppiseksi eläkeläiseksi. Siltolan tunnetuin komediallinen rooli lienee mopoileva rovasti Neil Hardwickin televisiosarjassa "Tankki täyteen". Uransa loppuvuosina Siltola näytteli muun muassa sivuroolin lääkärinä elokuvassa "Nuoruuteni savotat".


title: Erkki Siltola

text: Siltolan tulkitsemien hahmojen pyrkimyksenä on usein voittaminen: joko vihollisen tai onnettomuuden. Jälkimmäisen voittamista edustaa Miettisen rooli Matti Kassilan televisioelokuvassa "Luoti sydämessä".


title: Axel Möller

text: Didrik Magnus Axel Möller (16. helmikuuta 1830 – 25. lokakuuta 1896) oli ruotsalainen tähtitieteilijä. Hän vaikutti Lundin yliopistolla, mutta sai tehdä suuren matkastipendin turvin yli vuoden mittaisen matkan Euroopan tärkeisiin yliopistoihin.


title: Axel Möller

text:
Johann Franz Encke oli julkaissut teorian, jonka mukaan tähtienvälinen aine vaikuttaa komeettojen ratoihin.
Möllerille vahvisti tämän havainnoillaan, ja hänelle myönnettiin vuonna 1881 Royal Astronomical Societyn kultamitali.


title: Câmara de Lobos

text: Câmara de Lobos on kaupunki Portugalille kuuluvalla Madeiran saarella. Se sijaitsee noin seitsemän kilometriä saaren pääkaupungista Funchalista länteen. Kaupungissa on 34 246 asukasta (vuonna 2015) ja sen pinta-ala on 52,1 neliökilometriä.


title: Câmara de Lobos

text: Kaupungin asukastiheys on toiseksi suurin Madeiralla, myös asukasluvultaan se on toiseksi suurin saaren pääkaupungin Funchalin jälkeen. Kaupungin nimi merkitsee kirjaimellisesti "susien kunta", nimi muodostuu kunnan sijaintipaikkaa kuvailevasta Câmara-sanasta ja jälkimmäinen sana viittaa suden sijasta kuitenkin munkkihylkeeseen, portugaliksi "lobos-marinhos" (). Susia Madeiralla ei ole koskaan ollut. Hylkeet ovat myös aiheena kaupungin vaakunassa. Kunta on perustettu 25. toukokuuta 1835.


title: Câmara de Lobos

text: Pääelinkeinot ovat maatalous ja kalastus. Alueella viljellään etenkin viiniä. Kaupungin länsiosassa sijaitseva yksi Euroopan korkeimmista kalliojyrkänteistä, Cabo Girão (580 metriä), on huomattava matkailunähtävyys. Kaupungin yhdistää naapureihinsa tiheä, lyhyin vuorovälein liikennöity linja-autoverkosto. Madeiran etelärannikkoa myötäilevä moottoritie ohittaa kaupungin osittain tunnelissa. Asutus ulottuu vuoren rinteille lähes 800 metrin korkeudelle. Lähellä Cabo Girãota on jyrkänteen yläreunalta alas kapealle rantakaistaleelle johtava köysirata, joka on ainoa kiinteä yhteys rannalla sijaiseville viljelyspalstoille.


title: Câmara de Lobos

text: Kaupungin nykyinen keskusta sijaitsee paikassa, jossa portugalilaisen tutkimusmatkailija João Gonçalves Zarco uskotaan nousseen maihin vuonna 1419. Tätä pidetään Madeiran löytämisen ajankohtana. Noustessaan maihin Zarcon miehet löysivät amfiteatterin muotoisen lahdelman joka tarjosi laivoille suojaa Atlantin myrskyiltä. Paikalla oli myös suuri munkkihyljeyhdyskunta, jonka mukaan kaupunki on siis nimetty.


title: Tähtimureena

text: Tähtimureena ("Echidna nebulosa") on mureenalaji, jota joskus pidetään meriakvaariossa.


title: Tähtimureena

text: Tähtimureena voi kasvaa noin metrin pituiseksi. Sen pohjaväri on hopeanharmaa, ja kuviointi muistuttaa mustia ja valkoisia tähitä tai lumihiutaleita.


title: Tähtimureena

text: Tähtimureena on kotoisin Indopasifiselta merialueelta. Se elää kivenkoloissa ja vuorovesien huuhtomilla korallisärkillä, sekä laguuneissa ja merenpuoleislla riutoilla 10 metrin syvyyteen asti.


title: Tähtimureena

text: Tähtimureena on yksi akvaarioiden suosituimmista mureenalajeista, sillä se on rauhallinen, ei kovin arka eikä syö kaloja. On tärkeää, että sen akvaariossa on tiivis kansi, sillä kala luikahtaa helposti lattialle.


title: Tähtimureena

text: Tähtimureena syö rapuja ja muita äyriäisiä.


title: Keskiboreaalinen vyöhyke

text: Keskiboreaalinen vyöhyke on yksi boreaalisen vyöhykkeen alavyöhykkeistä. Vyöhyke kulkee koko maapallon ympäri pohjoisella pallonpuoliskolla. Suomessa mänty on jo keskiboreaalisella kuusta yleisempi. Lehtipuita on noin viidennes puustosta. Kuiva kangasmetsä yleisin metsätyyppi, vaikka tuoreita kankaitakin on melko paljon. Lehtoja on siellä täällä, mutta jalopuita ei niissä enää eteläboreaalisesta vyöhykkeestä poiketen esiinny. Keski-Boreaalisella vyöhykkeellä lehdot sijaitsevat topografisesti enää hyvin yksipuolisilla paikoilla, lähinnä purolaaksoissa tai kallionalusilla. Lehtojen pääpuulaji on yleensä kuusi, tai koivu. Kasvukausi 140–160 vrk, PE 430–465 mm, metsät melko tiheitä ja kohtalaista vauhtia kasvavia. Keskiboreaalisia metsiä kasvaa Suomessa lähinnä Oulun läänissä, Tornion ja Kemin rannikkoseudulla, Etelä-Lapissa, Pohjois-Karjalan pohjoisosissa, Keski-Pohjanmaalla ja paikoitellen Keski-Suomen maakunnan ja Etelä-Pohjanmaan maakunnan pohjoisissa osissa. Runsaasti soita, joita muodostuu myös alaville, tasaisille paikoille. Syvällä maaperässä esiintyy laikuttaisesti ikiroutaa. Yöhalloja voi esiintyä jopa pitkin kesää. Vyöhyke on viljan viljelyn pohjoisraja, tosin kannattavaa metsätalousaluetta.


title: Boris Schapiro

text: Boris Schapiro (22. elokuuta 1909 – 1. joulukuuta 2002) oli brittiläinen bridgenpelaaja. Hän syntyi juutalaiseen perheeseen Riiassa, Latviassa.


title: Boris Schapiro

text: Schapiro osallistui uransa aikana muun muassa Bermuda Bowlin vuonna 1955 voittaneeseen joukkueeseen.


title: Boris Schapiro

text: Schapiroa syytettiin huijauksesta vuoden 1965 Bermuda Bowlin yhteydessä Buenos Airesissa. World Bridge Federation totesi hänen syyllisyytensä. Schapiron maine palasi vähitellen, ja hän saattoi jatkaa kansainvälistä uraansa.


title: Boris Schapiro

text: Schapiro kirjoitti vuosikymmenten ajan "The Sunday Timesiin".


title: Christian Pfannberger

text: Christian Pfannberger (s. 9. joulukuuta 1979 Judenburg) on entinen itävaltalainen maantiepyöräilijä.


title: Christian Pfannberger

text: Pfannberger voitti sotilaiden maantieajon maailmanmestaruuden vuonna 1999 ja GP ZTS Dubnica nad Vahom -kilpailun 2001. Hän sijoittui Rheinland-Pfalzin ympäriajossa toiseksi 2002 ja Saksin ympäriajossa kolmanneksi 2004.


title: Christian Pfannberger

text: Vuonna 2006 Pfannberger voitti Itävallan mäkiajon mestaruuden. Itävallan ympäriajossa hän voitti kolmannen etapin ja sijoittui kokonaiskilpailussa kolmanneksi. Seuraavana vuonna hän voitti Itävallan maantieajomestaruuden ja Itävallan ympäriajon mäkikilpailun sekä sijoittui toiseksi Coppa Agostoni -kilpailussa.


title: Christian Pfannberger

text: Pfannberger voitti vuonna 2008 Giro del Capo -kilpailun ensimmäisen etapin ja kokonaiskilpailun. Huhtikuun lopulla hän saavutti viikon sisällä kolme huippusijoitusta pyöräilyn suurklassikoissa oltuaan kuudes Amstel Gold Racessa, yhdeksäs La Flèche Wallonnessa ja viides Liège–Bastogne–Liègessä. Kesäkuussa hän voitti toistamiseen maansa maantieajomestaruuden. MM-kilpailujen maantieajossa Pfannberger oli kahdeksas.


title: Christian Pfannberger

text: Pfannberger sai kahden vuoden kilpailukiellon jäätyään kiinni EPO:n käytöstä 2004. Toukokuussa 2009 hänen Katjuša-tallinsa kertoi Pfannbergerin jääneen toistamiseen kiinni dopingista. Hän sai elinikäisen kilpailukiellon.


title: Ed Gordon

text: Edward "Ed" Lansing Gordon, Jr. (1. heinäkuuta 1906 – 5. syyskuuta 1971) oli yhdysvaltalainen yleisurheilija, jonka laji oli pituushyppy, ja olympiavoittaja


title: Ed Gordon

text: Hän syntyi Jacksonissä, Mississipissä ja kuoli Detroitissa, Michiganissa.


title: Ed Gordon

text: Vuoden 1928 kesäolympialaisissa hän tuli seitsemänneksi pituushypyssä. Hänen uransa kohokohta on vuosi 1932, jolloin hän voitti pituushypyn olympiakultaa. Kilpailut olivat Los Angelesissa.


title: Hessen matriisi

text: Hessen matriisi (joskus myös virheellisesti "Hessin matriisi") on olennaisesti reaaliarvoisen funktion toinen derivaatta. Yhden muuttujan funktiolle asia on yksinkertainen ja Hessen "matriisi" onkin oikeastaan vain skalaariarvoinen funktio. Jos funktiolla formula_1 on olemassa kaikki toisen kertaluvun derivaatat, niin f:n Hessen matriisi on


title: Hessen matriisi

text: Hessen matriisin definiittisyys on monella tapaa kiinnostava. Sen avulla voidaan tarkastella f:n lokaalien ääriarvojen luonnetta. Jos H on positiivisesti definiitti niin silloin f:n ääriarvo on lokaali minimi. Vastaavasti, jos H on negatiivisesti definiitti niin silloin f:n ääriarvo onkin lokaali maksimi. Kahden muuttujan tapauksessa voidaan laskea Hessen matriisin determinantti, mikä olennaisesti on ominaisarvojen tulo. Jos determinantti on positiivinen, on molemmat ominaisarvot joko negatiivisia tai positiivisia, jolloin kyseessä on lokaali minimi tai maksimi. Vastaavasti, jos determinantti on negatiivinen ovat ominaisarvot eri merkkiset ja kyseessä on satulapiste. Jos determinantti on nolla, testi ei kerro mitään kyseisestä pisteestä.


title: Hessen matriisi

text: Huomionarvoista on, että siinä tilanteessa, että funktiolla f on jatkuvat toisen kertaluvun osittaisderivaatat, niin Hessen matriisi on symmetrinen. Toisaalta Hessen matriisi on aina neliömatriisi. Kolmanneksi jos f:llä on jatkuvat toisen kertaluvun osittaisderivaatat, niin on olemassa toisen asteen numeerinen approksimaatio:


title: Hessen matriisi

text: Tässä pätee vielä, että formula_4 lähenee nollaa h:n lähetessä nollaa. Siis määritelmän mukaan arvio on f:n toisen asteen approksimaatio. Tämän approksimaation avulla voimme todistaa lokaaleja ääriarvoja koskevia lauseita.


title: Hessen matriisi

text: Hessen matriisi on saanut nimensä saksalaisen matemaatikon Otto Hessen (1811–1874) mukaan.


title: Nea Lindgrén

text: Nea Lindgrén (s. 1964 Helsinki) on suomalainen kuvataitelija, joka asuu ja työskentelee Helsingissä. Hänen töitään on ollut esillä useissa yhteisnäyttelyissä ja muutamissa yksityisnäyttelyissä.


title: Nea Lindgrén

text: Kuvataideopettajana Lindgrén on työskennellyt Annantalon lasten- ja nuorten taidekeskuksessa. Hän on Taidemaalariliiton varsinainen jäsen.


title: Nea Lindgrén

text: Lindgrén on työstänyt myös elokuva- ja musiikkiprojekteja sekä tehnyt yhteistyötä unkarilaisen Sándor Vályn kanssa.


title: Tommy Chong

text: Thomas "Tommy" Chong B. Kin (s. 24. toukokuuta 1938, Edmonton, Alberta, Kanada) on kanadalais-yhdysvaltalainen näyttelijä, koomikko ja muusikko, joka nousi maineeseen Cheech & Chong -duosta Cheech Marinin kanssa 1970-luvulla. Kokoonpano julkaisi sekä elokuvia että levytyksiä; yleisiä teemoja olivat hippi- ja kannabisaiheet. Chong on myös itse avoin kannabiksen kannattaja ja aktivisti.


title: Tommy Chong

text: Chong on myöhemmällä urallaan esittänyt hippiä "70's Show'ssa". Hän sai 11. syyskuuta 2003 yhdeksän kuukauden vankeustuomion kannabiksen hallussapidosta. Poliisi murtautui Chongin kotiin 20 hengen iskujoukolla hänen lainattuaan kasvonsa vesipiippujen markkinointiin.


title: Tommy Chong

text: Chong sai Yhdysvaltain kansalaisuuden 1980-luvun lopulla.


title: Badugi

text: Badugi (tai Badougi tai Padooki) on Aasiasta kotoisin oleva korttipeli, jota pelataan 52 kortin korttipakalla (ei jokereita). Badugi on siitä erikoinen pokeripeli, että siinä jaetaan neljä korttia ja matalin korttiyhdistelmä voittaa.


title: Badugi

text: Aluksi jakajasta kaksi seuraavaa maksaa sokkopanokset ja kolmas aloittaa panostuskierroksen maksaen sokkopanoksen tai korottaen panoksen (riippuen limiittirajoista) tai luovuttaen käden.


title: Badugi

text: Kun panostuskierros on ohi (kaikki maksanut tai luovuttaneet) voivat pelaajat halutessaan vaihtaa kädestään nollasta neljään korttia. Jaon jälkeen on jälleen panostuskierros, jossa (limiittipeleissä) panos on kaksi kertaa ensimmäisen kierroksen jälkeen. Kaiken kaikkiaan vaihtoja on kolme ja viimeisen panostuskierroksen jälkeen on korttien paljastus.


title: Badugi

text: Badugissa huonoin mahdollinen käsi voittaa (ässä (merkitään A) on pienin ja kuningas (merkitään K) on suurin). Mailla ei ole arvojärjestystä. Badugissa ei kuitenkaan pelaaja saa pelata korteilla, jotka pariutuvat tai ovat samaa maata kuin toinen kortti, joten pelaaja voi käyttää vain eri maata sekä eriarvoisia kortteja. Samoin hän, joka voi käyttää eniten kortteja (parhaimmillaan neljä) voittaa aina hänet, joka joutuu käyttämään vähemmän kortteja. Jos pelaajilla on saman verran käytettäviä kortteja, pelaaja, jolla on pienin "hai" eli korkein kortti (kuningas suurin, ässä pienin) voittaa.


title: Kalankasvatus

text: Kalankasvatus eli kalanviljely on kalojen kasvattamista altaissa tai verkkokasseissa, yleensä ruoaksi tai luonnonvesiin istutettaviksi, joskus myös akvaariokaloiksi. Kalankasvatus on vesiviljelyn yleisin muoto. Noin puolet maailmassa syödystä kalasta on tuotettu vesiviljelyssä.


title: Kalankasvatus

text: Maailman mittakaavassa tärkeimpiä kasvatuslajeja ovat useat sisävesien karppilajit, niilintilapia sekä lohi, mutta alueellisesti tärkeitä lajeja on lukuisia. Suomessa tärkein viljelty kalalaji on kirjolohi jonka osuus ruokakalanviljelystä on 90 %.. Suomen osuus maailman kalanviljelystä on noin 0,02 %.


title: Kalankasvatus

text: Maailman kalanviljelytuotanto on kasvanut nopeasti 1980-luvulta alkaen, kun luonnonvesien kalansaalis on puolestaan pysynyt jokseenkin vakaana. Vuonna 2010 tilastoitu kalanviljelyn kokonaistuotanto oli noin 60 miljoonaa tonnia (tähän sisältyvät myös viljellyt äyriäiset ja simpukat), kun kalastussaalis oli noin 88 miljoonaa tonnia. Maailman vesiviljelystä 89 % tapahtui Aasiassa, 61 % yksin Kiinassa. Seuraavaksi eniten tuottavat Intia, Vietnam, Thaimaa, Indonesia ja Bangladesh.


title: Kalankasvatus

text: Maailmanlaajuisesti eniten viljellään useita sisävesikalalajeja, erityisesti karppilajeja. FAO:n vuoden 2012 tilastoinnissa maailman eniten viljellyt kalalajit, niiden tuotantomäärät (miljoonia tonneja) ja viljelyn arvo miljardeissa dollareissa olivat:Kalalajien lisäksi vesiviljelyssä tuotetaan mm. simpukoita ja äyriäisiä, joista useiden tuotantomäärät yltäisivät viljellyimpien lajien listalle.


title: Kalankasvatus

text: Suomessa kasvatetaan vuosittain noin 13 miljoonaa kiloa ruokakalaa. Kokonaistuotantomäärät ovat olleet jokseenkin tasaisia vuodesta 2003. Vielä vuonna 1980 viljelytuotanto oli 5 miljoonaa kiloa, josta se kasvoi nopeasti 1990-luvun alun huippulukemiin noin 18 miljoonaan kiloon..


title: Kalankasvatus

text:
Valtaosa kasvatuksesta on kirjolohta, jonka tuotanto vuonna 2013 oli 12,2 miljoonaa kiloa. Sen viljely tapahtuu pääasiassa verkkoaltaissa Itämeren alueella, ja puolet siitä Ahvenanmaalla.
Toiseksi tärkein viljelykalalaji on siika, jonka viljely ruokakalaksi lähti vauhtiin vasta 2000-luvun alussa. Sen tuotanto on noussut noin 1,2 miljoonaan kiloon kymmenessä vuodessa, mikä vastaa nyt noin 9 % koko kalanviljelystä. Väihäisempiä määriä ruokakalalaksi viljeltyjä lajeja ovat taimen, nieriä, sampi ja kuha, mutta niiden tuotanto oli yhteensä vain noin 0,2 miljoonaa kiloa. Kirjolohen mätiä tuotettiin 0,4 miljoonaa kiloa. Kirjolohen tuotannon arvo vuonna 2013 oli noin 47 miljoonaa euroa ja siian 8 miljoonaa. Vuonna 2006 kalankasvatuksen osuus koko kalantuotannon arvosta oli 63%.


title: Kalankasvatus

text: Ruokakalan lisäksi kalaa viljellään myös istutettavaksi luonnonvesiin. Kalojen poikaskasvatuksen ansiosta monet Suomen luontaiset lohipitoiset vesistöt ovat pysyneet elinvoimaisina. Kalanpoikasten tuotanto on yleisintä Pohjois- ja Keski-Suomessa. Istutuksiin ja kasvatukseen tuotettujen kalan- ja ravunpoikasten kokonaismäärä 2013 oli noin 54 miljoonaa yksilöä.


title: Kalankasvatus

text: Suomessa oli vuonna 2013 vajaat 500 toimivaa kalankasvatuslaitosta tai luonnonravintolammikkoviljelmää.


title: Kalankasvatus

text: Kalankasvatusta opetetaan osana kalatalouden opetusta.


title: Kalankasvatus

text: Kalankasvatukseen kuuluu altaiden hygieniasta huolehtimista, kalojen hyvinvoinnista huolehtimista kuten rokottamista erilaisia tauteja vastaan, ruokintaa, kalojen lajittelua eri kokoluokkiin yms. Etenkin pienisilmäisiä verkkokasseja täytyy pestä usein, sillä tiheän verkon reiät tukkeutuvat nopeasti ja se heikentää veden virtausta kassissa mistä kala voi kärsiä. Lajittelemalla erotetaan kalaparvesta nopeimmin kasvaneet kalat, jotka siirretään suurisilmäisempään ja vähemmän huoltoa vaativaan verkkokassiin. Tasakokoisille kaloille on myös helpompi määritellä sopiva rehun raekoko.


title: Kalankasvatus

text: Kalanviljelyyn liittyy olennaisena osana emokalojen lypsäminen mädin saannin turvaamiseksi. Lypsetty mäti hedelmöitetään koiraskalan maidilla, hedelmöitynyt mäti kasvatetaan viljelylaitoksen erityisessä hautomo-osassa.


title: Kalankasvatus

text: Vesiviljelyä pidetään yhtenä kestävimmistä keinoista tuottaa eläinproteiinia erityisesti siitä syystä, että kalat pystyvät hyödyntämään ravinnon maalla kasvatettavia eläimiä tehokkaammin. Samoin vesikasvien ja levien tuotantopotentiaalit ovat moninkertaiset maalla kasvatettaviin kasveihin verrattuna. Kalantuotannossa on tapahtunut murros – yli puolet ihmisten syömästä kalasta on alkuperältään viljeltyä ja viljellyn kalan osuus kulutuksessa lisääntyy nopeasti. Samalla kestävään vesiviljelyyn liittyvälle osaamiselle ja teknologialla on muodostunut nopeasti kasvavat markkinat.


title: Kalankasvatus

text: Kalat pystyvät hyödyntämään ravinnon tehokkaasti - yhdellä rehukilolla on mahdollista tuottaa kilo kalaa.


title: Kalankasvatus

text: Kalanviljelyssä yksilötiheydet altaissa ovat tiheämmät kuin luonnossa. Tämä edesauttaa erilaisten patogeenien aiheuttamien sairauksien leviämistä, eikä luonnossa tapahtuvaa sairaiden yksilöiden karsiutumista predaation eli saalistuksen vaikutuksesta pääse tapahtumaan. Tämä on aiheuttanut suuria ongelmia ja taloudellisia menetyksiä kalankasvattamoille ympäri maailmaa. Norjassa ja Chilessä sijaitsevilta avoimista verkkoaltaista leviävät patogeenit ja loiset ovat aiheuttaneet ongelmia useissa luonnonkalakannoissa, etenkin kun niitä on sijoitettu vaelluskalojen kutureiteille. Näillä alueilla on havaittu massiivisia kalakuolemia, sekä mittavia taantumia kyseisissä kalakannoissa.


title: Kalankasvatus

text: Petokalojen ruokinta vesiviljelyssä voi kuormittaa luonnonkalakantoja myös niiden tarvitseman ravinnon osalta. Viljeltyjen petokalojen rehu valmistetaan pääosin villinä kalastetuista kalalajeista, mikä puolestaan lisää kalastuspainetta monissa jo ylikalastetuissa kalakannoissa.


title: Kalankasvatus

text: Kalankasvattamoiden verkkoaltaista karanneiden sekä luonnonkalojen risteytymillä voi olla epäsuotoisia vaikutuksia luonnonkalakantoihin. Esimerkiksi villin ja kasvatetun lohen hybridien on todettu syrjäyttävän nopealla poikasiän kasvullaan luonnonkaloja, mutta selviytyvän heikommin luonnonympäristössä.


title: Kalankasvatus

text: Kalanviljely voi kuormittaa vesistöjä ravinnepäästöillään. Kasvatus suljettuun kiertoon perustuvissa allasjärjestelmissä on yksi sovellus, jolla kalanviljelyä voidaan tehostaa ja päästöt lähes eliminoida avovesillä viljelyyn verrattuna. Verkkoallaskasvatuksessa päästöillä ei Itämeren kokonaispäästöjen tasolla ole suurta merkitystä, mutta paikallisesti typpi ja fosfori voivat kuormittaa vesistöjä.


title: Kalankasvatus

text: 2015 julkaistun tutkimuksen mukaan kasvatuslohien terveyttä voitiin parantaa tarjoamalle kaloille tavallista virikkeellisempiä olosuhteita. Virikekasvatuksessa altaisiin sijoitetaan kalojen luontaista ympäristöä emuloivia elementtejä kuten suojapaikkoja ja virtausmuutoksia. Kokeissa virikkeettömiin oloihin verrattuna virikkellisissä oloissa kasvatetuilla lohilla oli pienempi kuolleisuus useimpiin kalatauteihin ja parempi vastustuskyky loistauteihin. Vaikutukset eivät kuitenkaan olleet samanlaisia kaikkia taudinaiheuttajia vastaan.


title: Kagera

text: Kagera on joki Afrikassa. Se on 400 kilometriä pitkä. Sen lähteet ovat Burundin vuoristossa, ja se laskee Victorianjärveen. Niinpä Kagera on yksi Valkoisen Niilin lähteistä.


title: Kagera

text: Kagera on rajajoki alueella, jolla on käyty useita verisiä sotia. Se kulkee pitkin Ruandan ja Tansanian sekä Tansanian ja Ugandan välistä rajaa. Ruandassa jokea kutsutaan nimellä Akagera, ja se on antanut nimensä Akageran kansallispuistolle.


title: Pekka Kähkönen

text: Pekka Kähkönen (5. tammikuuta 1956 Savonlinna – 12. toukokuuta 2015 Helsinki) oli suomalainen oopperalaulaja, äänialaltaan baritoni.


title: Pekka Kähkönen

text: Kähkönen kirjoitti ylioppilaaksi Savonlinnassa. Hän suoritti kanttori-urkurin tutkinnon Kuopion konservatoriossa sekä yksinlaulun opettajan tutkinnon ja oopperastudion Sibelius-Akatemiassa. Hän suoritti laulun diplomitutkinnon vuonna 1987 ja piti ensikonserttinsa vuonna 1991.


title: Pekka Kähkönen

text: Pekka Kähkönen esiintyi muun muassa Suomen Kansallisoopperassa, Savonlinnan Oopperajuhlilla, Tallinnan Estonia-teatterissa sekä useissa maakuntaoopperoissa. Hän lauloi yli 50 oopperaroolia, joita olivat esimerkiksi Mozartin "Figaron häiden" Figaro, "Taikahuilun" Papageno, "Don Giovannin" Leporello, Gounod’n "Faustin" Valentin, Donizettin "Lemmenjuoman" Belcore, Puccinin "Gianni Schicchin" nimiosa, Leoncavallon "Pajazzon" Tonio sekä Offenbachin "Hoffmannin kertomusten" neljä paholaishahmoa.


title: Pekka Kähkönen

text: Pekka Kähkönen konsertoi säännöllisesti urkutaiteilija Kalevi Kiviniemen kanssa ja esiintyi usein oratorio- ja passiotehtävissä. Kähkönen toimi Sibelius-Akatemian yksinlaulun opettajana vuodesta 1987 ja lehtorina vuodesta 2003 lähtien. Kähkönen oli entisen Vantaan Oopperan, nykyisen kiertävän Ooppera Verson taiteellinen johtaja. Hän toimi äänilevytuottajana, ja hän oli myös Helsingin Olympiastadionilla vuonna 2000 esitetyn Tuomas Kantelisen Paavo Nurmi -oopperan "Paavo Suuri. Suuri juoksu. Suuri uni." tuottaja. Kähkönen toimi 25 vuotta opettajana Sibelius-Akatemiassa ja Teatterikorkeakoulussa. Hän sai taiteilijaeläkkeen vuonna 2010.


title: Sexual Madness

text:
Sexual Madness on saksalaisen elektronista musiikkia esittävän E-Rotic-yhtyeen vuonna 1997 julkaistu kolmas studioalbumi.
Suomessa albumi pysyi Suomen virallisella listalla 8 viikkoa, parhain sijoitus viikolla 34/1997 6. sija.


title: Paatos (lehti)

text: Paatos on verkossa ilmestyvä filosofinen kulttuurilehti. Lehteä on julkaissut vuoden 2007 elokuusta lähtien Paatos-yhdistys, jonka jäsenistö koostuu lähinnä nykyisistä ja entisistä Tampereen yliopiston filosofian opiskelijoista. Lehden päätoimittajat ovat Janne Säynäjäkangas ja Jaakko Reinikainen. Aiemmin Miika Haverinen, Elina Halttunen-Riikonen, Lauri Polvivaara, Mikko Pelttari, Juho Rantala, Joose Järvenkylä ja Risto Koskensilta.


title: Paatos (lehti)

text: "Paatoksessa" on ilmestynyt artikkeleita monipuolisesti filosofian eri osa-alueilta Ludwig Wittgensteinista Jean Baudrillardiin ja analyyttisestä kirjallisuuden filosofiasta buddhalaiseen ja taolaiseen ajatteluun sekä sumeasta logiikasta Luce Irigarayhin. Lehden numeroiden teemoja on ollut kuva, elämänfilosofia, kirjallisuus, kieli ja valta.


title: Paatos (lehti)

text: Vuoden 2016 alusta Paatos siirtyi numeromuodosta jatkuvaan verkkojulkaisemiseen.


title: Modesto and Empire Traction

text: Modesto and Empire Traction on yhdysvaltalainen Kaliforniassa toimiva "Class III"-luokan rautatie. Rautatien päälinja on noin kahdeksan kilmoterin mittainen ja johtaa Modestosta Empireen. Lisäksi siihen kuuluu noin 50 kilometrin mittainen teollisuusraideverkosto Beard Industrial Park -teollisuusalueella. Yhtiötä hallinnoi Beard Land & Investment Company. Liikenne koostuu pääasiassa alueen viiniteollisuuteen liittyvistä tuotteista.


title: Emily Bergl

text: Emily Bergl (25. huhtikuuta 1975 Milton Keynes, Buckinghamshire) on englantilais-yhdysvaltalainen näyttelijä. Hänet tunnetaan kenties parhaiten rooleistaan televisiosarjoissa "Taken" (2002) ja "Teoria miehistä" (2006–2008).


title: Emily Bergl

text: Emily Bergl syntyi Englannin Milton Keynesissä. Hänen äitinsä oli irlantilainen ja isänsä englantilainen. Bergl muutti perheineen Yhdysvaltoihin ollessaan kuusivuotias, kun hänen arkkitehti-isänsä sai töitä Coloradon osavaltiosta. Hän kasvoi pääasiassa Chicagossa, missä hän kävi Glenbrook South High School -koulua. Bergl valmistui Iowan Grinnell Collegesta vuonna 1997. Berglin mukaan hän tiesi jo lapsena haluavansa näyttelijäksi, mutta vasta collegen jälkeen hän alkoi tosissaan harkita näyttelijän uraa ja muutti New Yorkiin käynnistääkseen uuden uransa.


title: Emily Bergl

text: New Yorkissa Bergl elätti itsensä työskentelemällä iltaisin Broadwaylla ja lukuisissa lakitoimistoissa. Muutaman kuukauden kuluttua hän sai pääroolin tekeillä olevasta kauhuelokuvasta "Carrie 2 – raivo" (). Elokuva ilmestyi lopulta vuonna 1999. Elokuva oli Berglin valkokangasdebyytti. Hän näyttelee elokuvassa Rachel Langia. "Carrie 2 – raivo" on nimensä mukaisesti jatko-osa vuoden 1976 kauhuelokuvalle "Carrie". Jatko-osa ei menestynyt hyvin. Kriitikot eivät pitäneet elokuvasta vaikka kehuivatkin Berglin suoritusta. Esimerkiksi "Austin Chronicle" -lehden Mark Savlov sanoi hänen olevan elokuvan ”pelastava tekijä”, kun taas "QNetworkin" James Kendrickin mukaan Berglin kasvot olivat ilmeikkäät ja hän teki hyvää työtä kuvatessaan Rachelin herkkyyttä. Hän sai roolistaan lisäksi Saturn-ehdokkuuden. "Carrie 2 – raivo" tuotti Yhdysvaltain markkinoilla vain noin 17,7 miljoonaa dollaria. Sen budjetti oli noin 21 miljoonaa dollaria.


title: Emily Bergl

text: "Carrie 2 – raivo" -elokuvan jälkeen Berglille tarjottiin useita rooleja muista tekeillä olleista kauhuelokuvista. Bergl hylkäsi suurimman osan tarjouksista peläten leimautuvansa pelkäksi kauhuelokuvanäyttelijäksi ja keskittyi sen sijaan näyttelemään teatterin puolella. Hänet kuitenkin nähtiin indie-elokuvissa kuten "Chasing Sleep" (2000) ja "Happy Campers" (2001). Kauhuelokuva "Chasing Sleep" sai ristiriitaisen vastaanoton kriitikoilta, ja esimerkiksi "Rotten Tomatoes" -sivustolla se on saanut ”60% Fresh” -luokituksen. Berglin suoritus sai kehuja esimerkiksi "The Arrow Reviews" -sivuston John Fallonilta, joka sanoi hänen olevan suloinen ja täydellinen kohtauksissaan vastanäyttelijä Jeff Danielsin kanssa. Komediaelokuva "Happy Campers" sai sekin ristiriitaisen vastaanoton. Bergl palasi teatteriin ja näytteli esimerkiksi San Diegon Old Globe -teatterissa näytelmässä "Romeo ja Julia" sekä New Yorkin Broadwaylla näytelmässä "The Lion in Winter". Työstään jälkimmäisessä näytelmässä hän sai FANY-palkinnon parhaasta Broadway-debyytistä.


title: Emily Bergl

text: Vuonna 2002 Bergl sai roolin Steven Spielbergin tuottamasta 10-osaisesta minisarjasta "Taken". "Taken" kertoo useasta perheestä, jotka jollakin tavalla ovat yhteyksissä avaruusolentoihin. Bergl näyttelee sarjan viidessä osassa Lisa Clarken roolissa, ja hänen tyttärenään Alliena nähdään Dakota Fanning. Sarja on saanut monia palkintoja kuten esimerkiksi parhaan minisarjan Emmyn sekä useita palkintoehdokkuuksia. Bergl itse sai roolistaan sarjassa jo toisen Saturn Award -ehdokkuutensa. "Takenin" lisäksi Bergl on näytellyt useissa televisiosarjoissa. Hän on esimerkiksi vieraillut "Gilmoren tytöissä" vuosina 2001–2003, "ssa" vuonna 2003 ja "ssa" vuonna 2004. Vuodesta 2006 lähtien Bergl on esittänyt pääosaa Kanadan Vancouverissa kuvattavassa televisiosarjassa "Teoria miehistä" yhdessä muun muassa Anne Hechen kanssa. Hän esittää sarjassa kaupunkilaistyttö Annie O’Donnellia, joka muuttaa Hechen esittämän parisuhdeneuvojan perässä alaskalaiseen pikkukaupunkiin. Bergl ja sarjassa hänen poikaystäväänsä esittävä Derek Richardson olivat ensimmäisiä sarjaan palkattuja näyttelijöitä. "Teoria miehistä" päättyi kesäkuussa vuonna 2008 kahden tuotantokauden jälkeen. Berglin uusimpiin töihin kuuluu David Burton Morrisin sekä D. B. Morrisin ohjaama ja Edith Swensonin käsikirjoittama vuoden 2008 TV-elokuva "The Governor's Wife", jossa Bergl näyttelee tohtori Heather McManusia.


title: Emily Bergl

text: Bergl asuu Los Angelesissa.


title: Central California Traction

text: Central California Traction on yhdysvaltalainen Kaliforniassa toimiva "Class III"-luokan rautatieyhtiö. Rataverkko koostuu Stocktonin kaupungissa kulkevista teollisuusraiteista, sekä noin 15 mailin mittaisesta radasta Lodin teollisuusalueille. 25 mailin pituinen rata Lodin ja Sacramenton välillä ei ole hylätty, mutta liikennettä sillä ei ole ollut vuoden 1998 jälkeen. Yhtiö on hoitanut vuoden 1998 jälkeen myös Stocktonin sisävesisataman rautatieverkon liikkennöinnin. Yhtiöllä on 27 työntekijää ja sen omistavat Union Pacific (2/3) sekä BNSF Railway (1/3). Toimitusjohtajana toimii eläkkeellä oleva Watco Companiesin työturvallisuuspäällikkö Dave Buccolo.


title: Karl Maria Demelhuber

text: Karl-Maria Demelhuber (27. toukokuuta 1896 Freising, Oberbayern, Saksa – 18. maaliskuuta 1988) oli saksalainen SS-kenraali toisen maailmansodan aikana. Demelhuber komensi Suomen Lapissa toiminutta SS-divisioona Nordia jatkosodassa 1941–1942.


title: Karl Maria Demelhuber

text: Demelhuber palveli vapaaehtoisena ensimmäisessä maailmansodassa ja yleni luutnantiksi 1916. Hän toimi Eppin vapaajoukoissa Münchenin kapinan tukahduttamisen aikana. Vuonna 1922 hän liittyi Adolf Hitlerin johtamaan Saksan kansallissosialistiseen työväenpuolueeseen. Epäonnistuneen oluttupavallankaappauksen jälkeen Demelhuber erosi puolueesta eikä liittynyt siihen uudestaan. Demelhuber toimi myös SA-joukoissa, ennen liittymistään SS-joukkoihin pitkien puukkojen yön jälkeen.


title: Karl Maria Demelhuber

text: SS-Brigadeführeriksi hänet ylennettiin 1941 ja hän johti SS-divisioona Nordia Lapissa epäonnistuneen Sallan hyökkäyksen aikana. SS-divisioonan miehet olivat kärsineet raskaita tappioita ja ajautuneet paniikkiin ja irtautuneet pakokauhun vallassa taistelusta. Vaikka Demelhuber oli tiedottanut SS-divisioonan puutteellisesta koulutuksesta ja kokemuksesta esimiehilleen hyvissä ajoin ennen hyökkäystä, häntä silti pidettiin osasyyllisenä yksikön huonoon menestykseen. Suomen armeija myönsi hänelle 1. luokan vapaudenristin ansioista Lapin rintamalla. Demelhuber arvosti kunniamerkkiään ja kantoi sitä usein kaulassaan. Vapaudenristi on nähtävissä useissa Demelhuberista otetuissa valokuvissa.


title: Karl Maria Demelhuber

text: SS-divisioona Nordia kohdanneen katastrofin vuoksi Demelhuber siirrettiin pois rintamalta. 1942–1944 Demelhuber toimi Waffen-SS:n komentajana Hollannissa. Kahden ja puolen vuoden jälkeen hän uhkasi erota, ellei hänelle annettu rintamakomennusta. Lokakuussa 1944 hän toimi hetken XXII SS-armeijakunnan komentajana ja vihdoin tammikuussa 1945 hän sai pitkäaikaisemman tehtävän XVI SS-armeijakunnan komentajana.


title: Karl Maria Demelhuber

text: Hänen korkein arvonsa oli SS-Obergruppenführer und General der Waffen-SS, joka myönnettiin hänelle 21. heinäkuuta 1944. Demelhuber antautui brittijoukoille Schleswig-Holsteinissa 16. toukokuuta 1945. Hänet vangittiin epäiltynä vuonna 1940 tapahtuneista sotarikoksista Ranskan valtauksen yhteydessä. Puolalaiset viranomaiset pyysivät Demelhuberin siirtoa Puolaan, mutta britit pitivät häntä vankileirillä aina vapauttamiseensa saakka. Demelhuber vapautettiin 1948 ja hän kuoli 40 vuotta myöhemmin.


title: Aoi

text: Aoi voi tarkoittaa seuraavia asioita:


title: Yukan Club

text: Yukan Club on japanilainen, Nippon Television Networkin 10-osainen tv-draama/komediasarja. Päähahmoja ovat: Shochikubai Miroku, Kikumasamune Seishiro, Bido Granmarie, Kenbishi Yuri, Hakushika Noriko ja Kizakura Karen. Yhdessä he muodostavat Yukan Clubin ja selvittävät mysteereitä. Sarjan tunnuskappale on KAT-TUN-yhtyeen esittämä kappale Keep the faith. Jin Akanishi, KAT-TUN-yhtyeen jäsen, esiintyy yhdessä sarjan päärooleista.


title: Kalevi Lappalainen

text: Kauko Kalevi Lappalainen (11. huhtikuuta 1940 Liminka – 21. helmikuuta 1988 Emporia, Kansas, Yhdysvallat) oli suomalainen runoilija ja kääntäjä.


title: Kalevi Lappalainen

text: Lappalainen asui Yhdysvalloissa samoin kuin toinenkin suomalaisrunoilija Anselm Hollo. Hän julkaisi vuonna 1966 englanniksi kääntämiään omia runojaan kokoelmassa "Outside the Alphabet".


title: Kalevi Lappalainen

text: Lappalainen kuoli helmikuussa 1988 tulipalossa Kansasin Emporiassa.


Jalkapallon naisten maailmanmestaruuskilpailut (FIFA Women's World Cup) on Kansainvälisen jalkapalloliiton FIFAn järjestämä jalkapalloturnaus, joka pelataan neljän vuoden välein. Se pelattiin ensimmäisen kerran Kiinassa vuonna 1991 – yli 60 vuotta ensimmäisen miesten maailmanmestaruusturnauksen jälkeen.


title: Jalkapallon naisten maailmanmestaruuskilpailut

text: Lopputurnaukseen osallistuu 24 joukkuetta, jotka on jaettu kuuteen neljän joukkueen alkulohkoon. Kunkin lohkon kaksi parasta joukkuetta sekä lohkokolmosista neljä parasta jatkavat neljännesvälieriin.


text: Turnauksen historian menestynein maa on Yhdysvallat kolmella mestaruudellaan.


text: Naisten viralliset maailmanmestaruuskilpailut pani alulle vuonna 1991 FIFAn silloinen puheenjohtaja João Havelange. Ensimmäisen turnaus järjestettiin Kiinassa samana vuonna 12 joukkueen voimin. Ennen virallisia kisoja järjestettiin myös useita epävirallisia kilpailuja, joista ensimmäinen oli vuonna 1970 Italiassa järjestetty Coppa del Mondo.


text: Vuonna 1995 pelattiin Ruotsissa 12 joukkueen kisat. Seuraaviin kisoihin, jotka järjestettiin vuonna 1999 Yhdysvalloissa, joukkuemäärää kasvatettiin kuuteentoista. Näitä kisoja seurasi yli 660 000 katsojaa ja finaalissa katsojia oli ennätykselliset 90 185.


text: Järjestyksessään neljännet kisat piti järjestää Kiinassa vuonna 2003, mutta ne siirrettiin Yhdysvaltoihin Kiinassa ilmenneen SARS-epidemian vuoksi. Korvauksena menetetyistä kisoista Kiinalle myönnettiin automaattisesti seuraavat vuoden 2007 kisat.


text: Vuoden 2011 kisat käytiin Saksassa ja vuoden 2015 kisat Kanadassa. Vuoden 2015 kisat olivat ensimmäiset naisten jalkapallon MM-kisat, jotka pelattiin 24 joukkueen voimin.


title: Jerry Quarry

text: "Irish" Jerry Quarry (15. tammikuuta 1945 – 3. tammikuuta 1999) kutsumanimeltään The Bellflower Bomber, oli yhdysvaltalainen nyrkkeilijä. Hän ei koskaan voittanut MM-titteliä.


title: Jerry Quarry

text: Quarryn ottelutyyli ei ollut niinkään hyökkäävä, vaan hän oli nopea vastaiskijä, joka löi vastustajiaan mielellään vartaloon. Hän oli 1,83 metriä pitkä, ja ottelukunnossa hän painoi noin 88 kg.


title: Jerry Quarry

text: Quarry tuli kansallisesti tunnetuksi voittamalla Kultainen käsine -kilpailun Madison Square Gardenilla vain 19 vuoden ikäisenä. Hän tyrmäsi kisoissa peräti 5 vastustajaansa. Quarry riisui paitansa vuonna 1965 ja voitti viisi ensimmäistä vastustajaansa, kuten Gene Hamiltonin Los Angelesissa. Ensimmäisenä vuonnaan hän voitti peräti 14 käymästään 15 ottelusta tyrmäyksellä yhden päättyessä pistevoittoon.


title: Jerry Quarry

text: 21:ssä ensimmäisessä ottelussaan Quarry hävisi ykköshaastajaksi rankatulle Machenille 1966. Vuonna 1967 WBA liitto järjesti haastajaturnauksen, jolla etsittiin ottelulupansa menettäneelle Muhammad Alille seuraajaa. Quarry pärjäsi hyvin, mutta hävisi Jimmy Ellisille.


title: Jerry Quarry

text: Vuonna 1969 Quarry voitti Buster Mathisin ja pääsi haastamaan maailmanmestari Joe Frazierin. Quarry hävisi ottelun 7. erässä oltuaan sitä ennen pahasti alakynnesä jatkuvasti päällekäyvää vastustajaansa kohtaan.


title: Jerry Quarry

text: Vuonna 1970 Quarry pääsi haastamaan Muhammad Alin, mutta hävisi silmäkulmien auettua niin pahasti, että hän tuskin näki eteensä.


title: Jerry Quarry

text: Vuonna 1973 Quarry voitti kivikovat Ron Lylen ja Earnie Shaversin. Quarry pääsi myös ottelemaan Ken Nortonia vastaan, mutta hävisi kamppailun viidennessä erässä teknisellä tyrmäyksellä.


title: Jerry Quarry

text: Tämän jälkeen Quarry otteli 1980 luvulla muutamia merkityksettömiä otteluita, ja lopetti pitkäksi aikaa nyrkkeilyn. Veri veti kuitenkin vuonna 1992 takaisin kehään. Ainokaisessa 1990 luvun ottelussaan hän hävisi Ron Cranmerille.


title: Jerry Quarry

text: Quarryn suuruus nyrkkeilijänä tunnustettiin vuonna 1995, kun hänet valittiin Boxing Hall of fameen. Hänen nyrkkeilyuransa saldoksi jäi 53-9-4, 32 tyrmäystä. Hänen veljensä Mike Quarry ja Bobby Quarry ovat myös olleet nyrkkeilijöitä. Mike hävisi Bob Fosterille tyrmäyksellä kevyen raskaansarjan titteliottelussa vuonna 1972. Bobby otteli 23 kertaa ja hävisi muun muassa Tommy Morrisonille ja George Foremanille.


title: Jerry Quarry

text: Vuonna 1998 The Ring -lehti arvioi Quarryn 27 parhaaksi iskijäksi kautta aikojen.


title: Jerry Quarry

text: Quarry kuoli vuonna 1999. Nyrkkeileminen oli aiheuttanut hänelle dementian.


title: Carleton Coon

text: Carleton Steven Coon () oli yhdysvaltalainen antropologi ja arkeologi. Hänet tunnetaan erityisesti vuonna 1962 ilmestyneessä kirjassaan "The Origin of Races" () esittämästään jo aikanaan kiistanalaisesta rotuluokituksesta, jossa ihmiskunta jaetaan useaan eri rotuun: kaukasoideihin, kongoideihin, kapoideihin, mongolideihin ja australoideihin.


title: Carleton Coon

text: Coon opiskeli Harvardin yliopistossa ja suoritti siellä bachelor-, master- ja tohtorintutkinnon. Vuosina 1934−1948 hän myös työskenteli Harvardissa. Vuodesta 1948 vuoteen 1963 hän toimi Pennsylvanian yliopiston antropologian professorina ja University Museum in Philadelphian antropologian kokoelman kuraattorina. Coon julkaisi useita kiistanalaisia tutkimuksia ihmisrotujen olemassaolosta, variaatioista ja alkuperästä, mutta tutki myös muun muassa esihistoriallisia maanviljelysyhteisöjä ja heimoyhteiskuntia Lähi-idässä, Patagoniassa ja Intiassa.


title: Carleton Coon

text: Vuosina 1956−1957 Coon työskenteli Yhdysvaltain ilmavoimille. Hän oli Kansallisen tiedeakatemian jäsen ja toimi "American Association of Physical Anthropologistsin" puheenjohtajana vuosina 1961−1962. Vuonna 1981 Coon toimi myös Yhdysvaltain Nepalin-suurlähettiläänä.


title: Carleton Coon

text: Teoksessaan "The Origin of Races" Coon esitti, että "Homo sapiens" kehittyi "Homo erectuksesta" viisi eri kertaa viidellä alueella ja nämä viisi itsenäistä evolutionääristä ”hyppyä” edustivat rotuluokittelun ryhmiä. Hänen mukaansa esimerkiksi kaukasoidit erkanivat "Homo erectuksesta" 200 000 vuotta ennen kongoideja. Coonin teoria oli aikanaan hyvin kiistanalainen tiedeyhteisössä. Coonin teoriaa käytettiin myös erityisesti Yhdysvalloissa perustelemaan rotuerottelujärjestelmää: rotuerottelun kannattajat katsoivat, etteivät afroamerikkalaiset maan valkoista väestöä ”nuorempana” olleet kykeneviä osallistumaan täysipainoisesti maan yhteiskuntaan. Professori John P. Jacksonin mukaan Coon myös tuki aktiivisesti rotuerottelua ajaneita ryhmiä.


title: Jyrki Maunula

text: Jyrki Toivo Juhani Maunula (19. elokuuta 1928 Orivesi – 28. tammikuuta 1998 Hämeenlinna) oli suomalainen toimittaja, pakinoitsija ja kirjailija. Hän käytti myös nimimerkkejä "Onnimanni" ja "Huuko".


title: Jyrki Maunula

text: Maunula työskenteli toimittajana muun muassa Helsingin Sanomissa.


title: Peter Straub

text: Peter Francis Straub (s. 2. maaliskuuta 1943) on yhdysvaltalainen kauhukirjailija. Hän on opiskellut Wisconsinin yliopistossa englantia ja työskennellyt opettajana. Hän asui Dublinissa ja Lontoossa palaten takaisin Yhdysvaltoihin perheensä kanssa vuonna 1979. Hän on kirjoittanut myös runoja. Straub on saanut World Fantasy -palkinnon sekä Bram Stoker -palkinnon useaan kertaan.


title: John Sladek

text: John Sladek () oli yhdysvaltalainen tieteiskirjailija. Hän asui Isossa-Britanniassa 1960-luvun puolestavälistä 1980-luvun puoleenväliin. Englannissa Sladek oli tekemisissä niin sanotun uuden aallon tieteiskirjailijoiden kanssa. Sladekilta on suomennettu romaanit "Tik-tok" (1983) ja "Virheisku" (1989). Lisäksi Sladek on tunnettu surrealistisista novelleistaan, joita ei ole suomennettu.


title: Matthew Woodring Stover

text: Matthew Woodring Stover (s. 1962) on yhdysvaltalainen fantasiakirjailija. Stoverin tunnetuimpia teoksia on "Heroes die". Hän asuu Chicagossa taiteilija ja kirjailija Robyn Fielderin kanssa.


title: Juha Tanttu

text: Juha Erkki Tanttu (27. toukokuuta 1936 Helsinki – 9. heinäkuuta 1998 Helsinki) oli suomalainen toimittaja, pakinoitsija ja kirjailija.


title: Juha Tanttu

text: Juha Tantun vanhemmat olivat kuvittaja, taidegraafikko ja sarjakuvapiirtäjä Erkki Tanttu ja Eva Heurlin. Hänen veljiään ovat valokuvaaja Timo Tanttu ja graafikko Markku Tanttu. Tanttu oli naimisissa kotitalousopettaja, ruokatoimittaja Anna-Maija Tantun kanssa.


title: Esti Heiniö

text: Esteri (Esti) Heiniö, o. s. "Estola" (27. syyskuuta 1897 Tampere – 19. maaliskuuta 1978 Tampere) oli suomalainen kirjailija.


title: Esti Heiniö

text: Esti Heiniön vanhemmat olivat kauppias Kustaa Estola ja Maria Lindström. Hän pääsi ylioppilaaksi 1918 ja oli naimisissa vuodesta 1918 diplomi-insinööri ja kansanedustaja Sulo Heiniön kanssa.


title: Magic Recoveries

text: Magic Recoveries on Disco Ensemblen kolmas albumi, joka julkaistiin 7. toukokuuta 2008 Suomessa.


title: Magic Recoveries

text: Albumin äänitys alkoi marraskuussa 2007 ja päättyi tammikuussa 2008.


title: Magic Recoveries

text: Albumilta on julkaistu singlet ”Bad Luck Charm” ja ”Headphones”, ja lisäksi yhtye julkaisi muutaman kappaleen etukäteen MySpace-sivustolla päivää ennen virallista julkaisupäivää. Albumi nousi ilmestymisviikollaan suoraan Suomen virallisen albumilistan ensimmäiseksi, jättäen taakseen muun muassa samalla viikolla uutuusalbumin julkaisseen Negativen.


title: Jalkapallon naisten Euroopan-mestaruuskilpailut 2005

text: Vuoden 2005 jalkapallon naisten Euroopan-mestaruuskilpailut olivat yhdeksännet UEFA:n järjestämät naisten EM-kisat. Ne pelattiin Englannissa 5.–19. kesäkuuta 2005. Otteluita pelattiin viidessä eri kaupungissa: Manchester, Blackpool, Warrington, Preston ja Blackburn.


text: Kisoja seurasi kaikkiaan yli 110 000 katsojaa ja avausottelussa Englanti–Suomi oli yleisöä 29 092, joka silloin oli ennätysyleisömäärä naisten ottelussa Euroopassa.


text: 4 maalia


title: Getaway in Stockholm

text: Getaway in Stockholm on sarja amatööridokumentteja laittomasta kaahailusta Tukholmassa. Sarjoissa urheiluautojen kuljettajat ajavat törkeää ylinopeutta ja rikkovat samalla liutaa muitakin liikennelain pykäliä, osassa elokuvista autot saavat poliisit peräänsä. Kuvaamiseen on panostettu muun muassa kuvaamalla paremman kuvakulman toivossa kaahailua helikopterista. Kuljettajien ja autojen omistajien henkilöllisyys on tarkasti piilotettu. Toistaiseksi uusi elokuva on tehty vuosittain syksyisin kun liikennettä on vähemmän.


Jalkapallon naisten Euroopan-mestaruuskilpailut 2009 pelattiin Suomessa 23. elokuuta – 10. syyskuuta 2009. Ne olivat järjestyksessään 10. naisten EM-kisat ja ensimmäiset jalkapallon aikuisten arvokisat Suomessa. Kisakaupunkeina toimivat Helsinki, Lahti, Tampere ja Turku.


title: Jalkapallon naisten Euroopan-mestaruuskilpailut 2009

text: Mestaruuden voitti viidettä kertaa peräkkäin ja seitsemättä kertaa kisojen historiassa Saksa, joka kukisti loppuottelussa Englannin maalein 6–2. Emäntämaa Suomi ylsi puolivälieriin. Lopputurnauksen paras maalintekijä oli mestarijoukkueen Inka Grings kuudella maalillaan.


text: Euroopan jalkapalloliitto myönsi kisat Suomelle 11. heinäkuuta 2006. Kisoja haki myös Alankomaat.


text: Kisojen virallinen pelipallo oli Adidasin valmistama Terrapass, jonka kuvioinnissa on vaikutteita revontulista. Kisojen tunnuskappale oli Geir Rönningin ja Karoliina Kallion esittämä ”Champions of the Day”.


text: Turnaus pelataan ensi kertaa 12 joukkueen kokoisena. Joukkueet on jaettu kolmeen neljän joukkueen alkulohkoon, joista kaksi parasta sekä kaksi parasta kolmosta selviytyy puolivälierävaiheeseen. Lohkot arvottiin Helsingissä 18. marraskuuta 2008.


text: Euroopan-mestaruuskilpailujen vuoksi pelipaikoille piti tehdä useita muutoksia. Olympiastadion nurmea levennettiin ja pidennettiin. Finnair Stadiumin tekonurmen päälle laitettiin väliaikainen luonnonnurmi, koska kaikilla stadioneilla pitää olla sama pelialusta. Veritas Stadionin kapasiteettia laajennettiin rakentamalla uusi päätykatsomo.


title: François Sterchele

text: François Sterchele (14. maaliskuuta 1982 Liège, Belgia – 8. toukokuuta 2008 Beveren, Belgia) oli belgialainen jalkapallohyökkääjä, jonka paras saavutus oli Belgian pääsarjan maalikuninkuuden voittaminen kaudella 2006–2007.


title: François Sterchele

text: Sterchele pelasi kaudella 2004–2005 Belgian kolmanneksi korkeimmalla sarjatasolla Oud-Heverlee Leuvenin joukkueessa, jossa oli sarjan toiseksi paras maalintekijä. Hän oli mukana nostamassa Leuvenin sarjapykälää korkeammalle. Seuraavaksi kaudeksi Sterchele sai paikan pääsarjassa pelaaneesta Charleroista.


title: François Sterchele

text: Sterchele pelasi vuoden Charleroissa ja siirtyi kaudeksi 2006–2007 Germinal Beerschotiin, jossa voitti sarjan maalikuninkuuden. Hän teki 32 ottelussa 21 maalia ja voitti maalitilaston maalin erolla Mohammed Tchitéen, joka valittiin kuitenkin Belgian sarjan parhaaksi pelaajaksi. Sterchele sijoittui äänestyksessä kolmanneksi Tchitén ja Ahmed Hassanin jälkeen.


title: François Sterchele

text: Ennen kautta 2007–2008 Sterchele teki viiden vuoden sopimuksen Club Bruggen kanssa. Sterchele ei ehtinyt pelata edes kokonaista kautta Bruggessa, jossa teki 11 maalia. Hän kuoli auto-onnettomuudessa ennen viimeistä peliä. Hän oli tulossa Antwerpenistä ystävänsä luota, kun hän menetti Porschensa hallinnan, minkä seurauksena auto osui puuhun. Viranomaisten mukaan Sterchele ajoi tilanteessa huomattavan kovaa.


title: Helge Lassila

text: Helge Emil Lassila (31. heinäkuuta 1898 Vimpeli – 6. kesäkuuta 1958) oli suomalainen jääkärikapteeni, heimosoturi ja liikemies.


title: Helge Lassila

text: Hänen vanhempansa olivat maanviljelijä Elias Lassila ja Loviisa Ojajärvi. Hänet vihittiin avioliittoon vuonna 1921 Ragnhild Rosalie Jordasin kanssa.


title: Helge Lassila

text: Hän kävi kansakoulun ja suoritti yksityisesti keskikoulukurssin Iin yhteiskoulussa vuonna 1930. Sotilaskoulutukseen hän osallistui Reserviupseerikoulussa vuonna 1926 ja alue- ja paikallispäällikkökurssilla vuonna 1922. Liikuntakasvatuskurssin hän suoritti vuonna 1923 ja komppanianpäällikkökurssin vuosina 1930 ja 1935 ja luutnanttikurssin vuonna 1937 Suojeluskuntain päällystökoulussa. Suojeluskuntain tykistökurssi Perkjärvellä hän suoritti vuonna 1931.


title: Helge Lassila

text: Tämä Vimpeliläinen maanviljelijä liittyi Saksassa sotilaskoulutusta antavaan Jääkäripataljoona 27:ään 16. helmikuuta 1916 ja sijoitettiin pataljoonan 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa sekä Aa-joen talvitaisteluissa. Rintamakomennuksensa jälkeen hän suoritti pataljoonan järjestämän rautatienrakennuskurssin vuonna 1917.


title: Helge Lassila

text: Hän astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueen varajohtajaksi 4. Jääkärirykmentin 8. jääkäripataljoonan konekiväärikomppaniaan, mistä hänet siirrettiin 26. maaliskuuta 1918 alkaen 11. jääkäripataljoonan konekiväärikomppaniaan. Hän otti osaa sisällissodan taisteluihin Viipurissa ja Kilpisaaren valtaukseen.


title: Helge Lassila

text: Sisällissodan jälkeen hän palveli 4. Jääkärirykmentistä muodostetussa Jääkäripataljoona n:o 4:ssä, jolla on myöhemmin ollut nimet Jääkäripataljoona n:o 2, Pohjolan jääkäripataljoona ja Kajaanin sissipataljoona hän kuului pataljoonan konekiväärikomppaniaan ja 12. syyskuuta 1918 alkaen 3. komppaniaan. Rauhalliseen eloon tyytymättömänä hän erosi armeijasta 22. maaliskuuta 1919 ja liittyi Viron vapaussotaan Panssarijunadivisioonan suomalaisen pataljoonan adjutantiksi ja Panssarijuna 3:n konekivääripäälliköksi. Viron vapaussodassa hän otti osaa Mustjoen, Menzenin (Möniste) ja Rosenhofin (Vana Roosa) taisteluihin. Hän haavoittui Mustjoella 28. huhtikuuta 1919. Viron vapaussodan loputtua ja Viron armeijasta vapauduttuaan hänen mielensä teki edelleen taistelutantereille ja hän liittyi 30. kesäkuuta 1919 Karjalan (Aunuksen) retkikuntaan ja toimi täydennyspataljoonan koulutusupseerina Sortavalassa 23. heinäkuuta 1919 - 23. elokuuta 1919 välisen ajan. Mutta toiminnan miehenä häntä eivät koulutustoimet kiinnostaneet vaan hän liittyi Pohjois-Inkerin vapaajoukkoihin 28. elokuuta 1919 ja hänet sijoitettiin ensin rykmentin adjutantiksi ja 28. syyskuuta 1919 alkaen rykmentin konekivääriupseeriksi ja 18. maaliskuuta 1920 alkaen 1. konekiväärikomppanianpäälliköksi. Vapaajoukoissa hän otti osaa Kirjasalon, Lehtokylän, Sahannotkon, Lukkarinmäen, Lempäälän, Grusinan ja Raasulin aseman taisteluihin. Vapaajoukoista hän erosi 14. kesäkuuta 1920.


title: Helge Lassila

text: Hän astui suojeluskuntajärjestön palvelukseen 1. tammikuuta 1921 ja sijoitettiin Karjalohjan ja 15. syyskuuta 1921 alkaen Vihdin suojeluskunnan paikallispäälliköksi. Suojeluskuntajärjestöstä hän erosi 1. huhtikuuta 1925 ja astui armeijan palvelukseen 1. tammikuuta 1926 ja hänet sijoitettiin esikuntavääpeliksi 3. Divisioonan esikuntaan, josta hänet siirrettiin 15. tammikuuta 1927 koulutusaliupseeriksi Polkupyöräpataljoona 3:een. Armeijasta hän erosi toistamiseen 25. elokuuta 1927 ja astui uudelleen suojeluskuntajärjestön palvelukseen 16. lokakuuta 1927 ja hänet sijoitettiin Raahen suojeluskuntapiirin 5:n alueen päälliköksi, josta hänet siirrettiin 8:n alueen päälliköksi 1. huhtikuuta 1930 ja edelleen 4:n alueen päälliköksi 1. maaliskuuta 1933. Etelä-Hämeen suojeluskuntapiirin 11. alueen päälliköksi hänet nimitettiin 1. toukokuuta 1937.


title: Helge Lassila

text: Talvisotaan hän osallistui komppanianpäällikkönä Jalkaväkirykmentti 15:ssä (JR15), jonka käymissä taisteluissa hän haavoittui 19. joulukuuta 1939. Haavoistaan parannuttuaan hän toimi välirauhan aikana Pohjois-Uudenmaan suojeluskuntapiirin esikunnassa toimistoupseerina ja 8. alueen päällikkönä. Jatkosotaan hän osallistui Jalkaväenkoulutuskeskus 3:n III pataljoonan komentajana, josta hänet siirrettiin Jalkaväenkoulutuskeskus 2:n II pataljoonan komentajaksi sekä edelleen saman joukon I pataljoonan komentajaksi. Vuonna 1942 hänet siirrettiin pataljoonan komentajaksi Jalkaväenkoulutuskeskus 17:n II pataljoonaan ja vuodesta 1943 alkaen hän toimi vanhempana koulutusupseerina niin Jalkaväenkoulutuskeskus 17:ssä kuin Jalkaväenkoulutuskeskus 24:ssäkin, mistä hänet komennettiin vuonna 1943 Pohjois-Uudenmaan suojeluskuntapiirin käyttöön, missä hän palveli sodan loppuun saakka.


title: Helge Lassila

text: Sotien jälkeen hän toimi Kestilän metsänhoitoalueen hakkuiden valvojana parin vuoden ajan, mistä tehtävästä hän siirtyi vuonna 1946 Keinäs-yhtymän auto-osaston esimieheksi ja huoltopäälliköksi. Suomen Autokauppa oy:n kirjanpitäjänä hän toimi vuonna 1947, josta hän siirtyi Pohja-Yhtymän piiritarkastajaksi vuonna 1948, jossa tehtävässä hän toimi vuoteen 1951 saakka. Olympia Helsinki 1952 ry:n toimistosihteerinä hän toimi vuonna 1952, jonka jälkeen hän toimi liikemiehenä Helsingissä.


title: Million Miles

text: Million Miles on 7. toukokuuta 2008 julkaistu Panu Larnoksen esikoisalbumi. Albumi ei ollut myyntimenestys, se ei noussut lainkaan Suomen viralliselle albumilistalle. Albumi oli myyty kesäkuuhun 2008 mennessä myyty 7500 kappaletta..


title: Million Miles

text: Levyltä kuultiin ensimmäinen "maistiainen" ystävänpäivänä 2008, kun Stara.fi -sivustolta sai ladattavaksi "Valentine's Day" nimisen kappaleen. Kappale oli albumilla olevan "Unconditionally"-kappaleen demoversio.


title: Hätälä

text: Hätälä Oy on suomalainen kalatuotteita valmistava yritys, joka myy kalavalmisteita vähittäiskaupoille ja suurkuluttaja-asiakkaille sekä tukkuliikkeille. Hätälä aloitti toimintansa vuonna 1938 Oulun kauppatorilla, jossa nykyisen toimitusjohtajan isoisä myi kalaa ja omenia. Torikaupasta yritys on kasvanut Suomen toiseksi suurimmaksi kalanjalostajaksi.


title: Hätälä

text: Hätälällä on toimipaikkoja Oulussa, Himangalla ja Seinäjoella.


title: Hätälä

text: Juho Isohätälä ilmoitti kunnioittaen Oulun maistraatille 18.1.1938 aikovansa harjoittaa kalan ja omenan kauppaa Oulun kauppatorilla. Tuosta päivästä voi katsoa Hätälä Oy:n historian alkaneen. Vuonna 2005 Oulun Kaakkuriin valmistui lähes 5000 neliön uudet toimitilat.


title: Hätälä

text: Hätälän tunnetuimmat tuotteet ovat vähittäiskaupasta saatavat Kalavalmis ja KàlaCarte -nimikkeillä tunnetut kalavalmisteet. Yritys valmistaa tuotteita myös suurkeittiöiden käyttöön. Tuotteiden valmistukseen tarvittavat raaka-aineet saadaan muun muassa Pohjois-Norjan vuonoilta tuoreena.


title: Hätälä

text: Oululainen Kasvishovi Oy on erillinen yritys, joka vuonna 1987 eriytettiin Hätälä Oy:stä. Yhtiöllä on sama omistajakunta. Kasvishovi on hedelmä- ja vihannestukkuliike valmistaen omia Hovin salaattituotteita. Kasvishovi on osa Suomen Palvelutukkurit ketjua.


title: Kurre (opetusjärjestelyjen suunnitteluohjelma)

text: Kurre on suomalainen kalenteripohjainen opetusjärjestelyiden suunnitteluohjelma. Se on osa StarSoft Oy:n koulujärjestelmää, johon sen lisäksi kuuluvat kouluhallinto-ohjelma Primus ja Wilma. Kurre 7 toimii kuitenkin myös ilman Primusta. Työjärjestysten ohella Kurresta saa kurssipäiväkirjat, luettelot ja yhteenvedot opetusjärjestelyistä.


text: Kurressa on valmiudet alueelliseen yhteistyöhön. MultiKurre on useamman oppilaitoksen yhteinen työkalu, jolla eri koulut ja useat henkilöt voivat työskennellä samanaikaisesti. Näin lähialueen koulut voivat järjestää yhteisiä valinnaiskursseja, varata yhteisiä resursseja kuten kiertäviä opettajia tai yhteisiä tiloja sekä muodostaa ryhmiä yli koulurajojen.


title: Joonas Rönnberg

text: Joonas Rönnberg (s. 19. helmikuuta 1983 Vantaa) on suomalainen jääkiekkopuolustaja, joka pelaa Saksan pääsarjassa Düsseldorfer EG:n joukkueessa. Hän on pelannut yhteensä 297 SM-liigaottelua ja tehnyt niissä tehot 8+19=27.


title: Joonas Rönnberg

text: Rönnberg pelasi A-juniori-ikäisenä Kiekko-Vantaassa ja sitten Espoo Bluesissa mutta palasi taas Vantaalle, jossa viihtyi kauteen 2002–2003 asti. Ensikosketuksensa SM-liigaan hän sai siirryttyään Tampereen Ilvekseen, jossa hän pelasi kolme kautta ennen siirtoaan lappeenrantalaiseen SaiPaan. SaiPassa hän pelasi kaksi kautta ennen kuin palasi kausiksi 2008–2010 Espoo Bluesiin, tällä kertaa ammattilaissopimuksella.


title: Joonas Rönnberg

text: Kaudella 2010–2011 Rönnberg pelasi Ruotsin toiseksi korkeimmalla sarjatasolla Allsvenskanin IK Oskarshamnissa ja seuraavaksi kaudeksi hän siirtyi saman sarjan Leksands IF:ään. Kaudella 2013–2014 Rönnberg pelasi SHL:ää, sillä Leksands IF nousi Ruotsin pääsarjaan.


title: Juha Pitkämäki

text: Juha Pitkämäki (s. 7. joulukuuta 1979 Tampere) on suomalainen uransa lopettanut jääkiekkomaalivahti, joka pelasi urallaan SM-liigassa, Elitserienissä, Allsvenskanissa ja Tanskan pääsarjassa.


title: Juha Pitkämäki

text: Pitkämäki teki liigadebyyttinsä kasvattajaseurassaan Tampereen Ilveksessä kaudella . Hän pelasi sen jälkeen vielä kolme kautta joukkueessa saadessaan sopimuksen. Kauden hän pelasi JYPin luukkuvahtina ja sai vastuuta 11 ottelusta. Palasi kausiksi , ja taas Tampereella Ilveksen riveihin. Tosin työsulkukaudella 2004–2005 oli tungosta Ilveksen maalivahtiosastolla kun maalivahtisopimuksia oli viisi. Vesa Toskala, Juha Pitkämäki, Juuso Riksman, Tuukka Rask ja Krister Antila, joka pelasi loppukauden Forssan Palloseurassa. Pitkämäki pääsi takaisin Ilveksen ykkösvahdiksi kaudeksi 2005–2006. Hän siirtyi kahdeksi seuraavaksi kaudeksi Elitserieniin, Mora IK:hon. Kauden alun Pitkämäki pelasi HIFK:ssa, mutta palasi kesken kauden Allsvenskaniin pudonneeseen Moraan. Kaudeksi Pitkämäki palasi Ilvekseen, mutta solmi kesällä 2010 sopimuksen Elitserien-seura Timrå IK:n kanssa, josta siirtyi Tanskaan Aalborgiin.


title: Juha Pitkämäki

text: Pitkämäen viimeiseksi seuraksi jäi Aalborg. Hän lopetti pelaajauransa kesällä 2012 ja siirtyi Kooveen maalivahtivalmentajaksi.


title: Peräkylä

text: Peräkylä on kylä Alajärvellä entisen Lehtimäen kunnan alueella Etelä-Pohjanmaalla. Kylässä sijaitsee Suokonmäen näkötorni. Peräkylän alueella asuu noin 350 asukasta. Peräkylässä ovat muun muassa Lehtimäen ravirata ja Lehtimäen kotiseututalo.


title: Peräkylä

text: Alueen vesistöjä ovat Ruokosenjärvi ja Perälampi. Näiden lisäksi vesistöistä on tullut koko maassakin kuuluisaksi Livonlähde, joka on vedenjakaja Pietarsaaren suuntaan Ähtävänjoen vesistön ja Ruoveden suuntaan Kokemäenjoen vesistöön kuuluvan Ähtärinjärven välillä. 1900-luvulla puiden uitto oli vilkasta, ja järvien kapeimmilta kohdille tehtiin vedensäännöstelyportit (tammi), joilla nostettiin järven vedenpintaa, jolloin uitto onnistui hyvin. Pekkalan tammi ja Kivisalmi olivat Ruokosenjärven vedensäännöstelykohteita. Nykyisin vesi on alhaalla, ja uittokohteet ja Livonlähde ovat lähes kokonaan kaisloittunut pieneksi puroksi.


title: Peräkylä

text: Joen varressa on vuonna 1991 rakennettu harjoitusravirata, joka on vuokrattu Lehtimäen Hevosjalostusyhdistykselle.


title: Peräkylä

text: Suokonmäen näkötorni on järjestyksessään samalla mäellä kolmas. Näkötorni valmistui talkootyönä, ja sieltä avautuu näkymä sekä Järviseudulle että Ähtärin suuntaan. Kotiseututalo on pohjalaismallinen asuintalo ja on aivan näkötornin tuntumassa. Se antaa mahdollisuudet kotiseuturetkeilyyn ja erilaisiin tapahtumiin.


title: Annemarie Forder

text: Annemarie Forder (s. 31. tammikuuta 1978 Gold Coast) on australialainen pistooliampuja.


title: Annemarie Forder

text: Annemarie Forder on saavuttanut olympialaisissa pronssia Sydneyssä 2000 10 m ilmapistoolissa tuloksella 484,0 (385+99,0). Hän on myös saavuttanut nuorten sarjassa MM-kilpailuissa hopeaa samssa lajissa Barcelonassa 1998.


title: Michael Stone

text: Michael Stone (4. huhtikuuta 1949 Brooklyn, New York – 29. heinäkuuta 2005 Ventura County, Kalifornia) oli yhdysvaltalainen elokuvaaja. Hän on kuvannut muun muassa elokuvat "Pearl Harbor", "Kasvukipuja", "Beethovenin toinen", "Don Juan DeMarco" ja "Terminator 3 – koneiden kapina". Hän kuoli 56-vuotiaana auto-onnettomuudessa vuonna 2005.


title: Rainer Ellilä

text: Rainer Ellilä (26. toukokuuta 1949 – 2016) oli suomalaissyntyinen kirjailija, runoilija ja muusikko. Hän asui Tukholmassa vuodesta 1978 lähtien.


title: Rainer Ellilä

text: Ellilän ensimmäinen teos, runokokoelma "Solo Lobo", ilmestyi vuonna 1993. Kirjailija Mika Terhon artikkelin "Alkoholismi suomalaisessa runoudessa" mukaan Ellilän tuotanto ja erityisesti kokoelma "Runoilijan potilaskertomus" (1996) käsittelee alkoholismia tavalla tai toisella.


title: Rainer Ellilä

text: Ellilä voitti vuoden 2000 lavarunouden Ruotsin-mestaruuden.


title: Tom Clancy’s Rainbow Six: Vegas 2

text: Tom Clancy’s Rainbow Six: Vegas 2 on Ubisoft Montrealin kehittämä ja Ubisoftin julkaisema "Rainbow Six" -pelisarjaan kuuluva ensimmäisen persoonan taktinen ammuntapeli. Peli julkaistiin vuonna 2008 PlayStation 3:lle, Xbox 360:lle ja Microsoft Windowsille.


title: Tom Clancy’s Rainbow Six: Vegas 2

text: "Rainbow Six Vegas 2":ssa pelaaja pääsee jahtaamaan terroristeja, pääasiassa Nevadassa. Pelissä terroristeja jahdataan esimerkiksi metroasemilla, kirjastoissa ja urheilukeskuksissa, eikä vain baareissa ja yökerhoissa. Pelin grafiikka on parannettu ensimmäisestä Vegasista.


title: Tom Clancy’s Rainbow Six: Vegas 2

text: "Vegas 2":ssa pelaaja voi muokata hahmonsa ulkonäköä, tosin rajallisesti. PlayStation 3:lla ja Xbox 360:llä voi myös ottaa kasvoistaan kuvan ja asettaa sen hahmonsa kasvoiksi.


title: Tom Clancy’s Rainbow Six: Vegas 2

text: Tekoälyn ohjaamat terroristit osaavat käyttää lämpökameraa, valonvahvistinta ja taktista mellakkakilpeä. Terroristit reagoivat usein eri tavoin hyökkäyksiin, jotta taistelut olisivat erilaisia ja ettei mielenkiinto katoaisi.


title: Tom Clancy’s Rainbow Six: Vegas 2

text: Pelaaja voi käskeä pelissä joukkuettaan esimerkiksi avaamaan oven, heittämään kranaatin pelaajan haluamaan kohtaan, sekä siirtymään haluttuun paikkaan. Joukkuetovereista on paljon hyötyä monissa paikoissa, sillä pelaaja voi käskeä heidät hyökkäämään terroristien kimppuun ennen kuin itse joutuu keskelle tulitaistelua.


title: Tom Clancy’s Rainbow Six: Vegas 2

text: Moninpeliin on lisätty 13 uutta tasoa sekä kaksi uutta pelimuotoa, Demotilion ja Team Leader. Demolitionissa tiimin pitää saada vietyä pommi tiettyyn paikkaan. Samalla vastapuolen tiimi yrittää estää tämän, joko purkamalla pommin tai varmistamalla sen, että pommia ei saada asetettua paikoilleen.


title: Tom Clancy’s Rainbow Six: Vegas 2

text: Team Leader -pelimuodossa erän alussa molemmat joukkueet valitsevat johtajan, jota yritetään suojella. Pelin voittaa se joukkue, joka ensiksi tappaa vastustajan johtajan. Yhteistyöpelitilassa kaksi pelaajaa pelaavat kampanjan skenaarioita kahdestaan.


title: Tom Clancy’s Rainbow Six: Vegas 2

text: "Rainbow Six Vegas 2" sijoittuu siihen mitä sillä välin tapahtui kun Logan Keller oli Meksikossa jahtaamassa Irenaa ja siihen mitä tapahtui Vegasissa päivällä ja sen jälkeen, kun Gabriel pakeni mikropulssipommin kanssa tuhoamaan Las Vegasia. Pelin uusi päähenkilö on Bishop-niminen ryhmänjohtaja, joka on paljon kokeneempi kuin Logan ja jopa koulutti Loganin, kun tämä tuli Rainbowiin. Ryhmä on kuitenkin sama kuin viimeksikin.


title: Ba Jin

text: Li Yaotang () kirjailijanimi Ba Jin (巴金; 25. marraskuuta 1904 – 17. lokakuuta 2005) oli kiinalainen kirjailija.


title: Ba Jin

text: Li Yaotang syntyi Chengdussa, Sichuanissa rikkaaseen ala-aateliseen perheseen. Hän sai perinteisen kungfutselaisen koulutuksen ja opiskeli myös vieraita kieliä ja niiden kirjallisuutta.


title: Ba Jin

text: Kouluaikanaan 1920-luvun puolivälissä Li Yaotangista tuli anarkisti. Hän osallistui erityisen innokkaasti Uuden kulttuurin liikkeeseen. Kirjailijanimensä Ba Jin hän otti Pjotr Kropotkinin nimen viimeisistä tavuista.


title: Ba Jin

text: Opiskellessaan Ranskassa yhteiskuntahistoriaa 1920-luvun lopussa Ba Jin aloitti kirjailijanuransa. Ensimmäinen romaani "Miewang" ilmestyi 1929 hänen muutettua Shanghaihin. Seuraavan neljän vuoden aikaa Ba Jin kirjoitti seitsemän romaania, joista suurin osa käsitteli yhteiskunnallisia asioita ja hyökkäsi perinteistä perhejärjestystä vastaan. Tunnetuin näistä teoksista oli "Jia" (1933), joka oli ensimmäinen osa omaelämäkerrallisesta triologiasta. Sen toinen ("Chun") ja kolmas ("Qiu") ilmestyivät vuonna 1940.


title: Ba Jin

text: Ba Jinin 1940-luvun työt olivat pessimistisempiä mutta vähemmän radikaaleja kuin hänen aiemmat teoksensa. Hänen vuosikymmenen merkittävimmät romaanit olivat "Qiyuan" (1944) ja "Hanye" (1947).


title: Ba Jin

text: Kommunistit arvostelivat Ba Jinin töiden sisältöä ja tyyliä, vaikka hänen artikkelinsa olivat mukana luomassa ilmapiiriä joka rohkaisi intellektuelleja hyväksymään kommunistisen vallankumouksen. Uuden yhteiskuntajärjestyksen vakiintuessa 1949 Ba Jin luokiteltiin ”luotettavaksi”, ja hänet valittiin moniin kirjallisuus- ja kulttuurijärjestöihin.


title: Ba Jin

text: Ba Jin kirjoitti 1950-luvulla ja 1960-luvun alussa joitakin novelleja ja pienoisromaajena, joista osa oli poliittisia ja joita kirjailija itse kutsui myöhemmin ”roskateoksiksi”.


title: Ba Jin

text: Vaikka Ba Jin hylkäsi virallisesti aiemmat anarkistiset ajatuksensa, hän ei täysin sopeutunut uuteen yhteiskuntaan ja jätti kokonaan fiktion kirjoittamisen. Vuosien 1966-1976 kulttuurivallankumouksen aikana Ba Jin kärsi muiden älykköjen tapaan julkisesta nöyryytyksestä, mutta hänen maineensa palautettiin 1977. Ba Jinin tärkein teos Maon jälkeiseltä ajalta on neliosainen "Suixiang lu", joka on essee- ja muistelmakokoelma, jossa hän katuu ”tyhjiä ja virheellisiä sanoja”, joita hän joutui kirjoittamaan kulttuurivallankumouksen aikana poliittista suojaa vastaan.


title: Ba Jin

text: Ba Jin oli esperantisti, osasi englantia, japania, ranskaa ja kuutta muuta vierasta kieltä ja käänsi oman kirjoittamisensa ohella muun muassa Maksim Gorkin teoksia. Hän kärsi vanhuusiällään Parkinsonin taudista, josta huolimatta hän eli yli satavuotiaaksi. Hän sai vuonna 1990 Fukuokan aasialaisen kulttuurin palkinnon, ja hänen mukaansa on nimetty asteroidi 8315 Bajin.


title: Ahne algoritmi

text: Ahne algoritmi tarkoittaa algoritmia, joka pyrkii ratkaisemaan optimointiongelman tekemällä aina kussakin tilassa optimaalisen päätöksen. Esimerkiksi Kauppamatkustajan ongelmaan sovellettu ahne algoritmi kuuluisi näin: "Seuraavaksi vieraile lähimmässä sellaisessa kaupungissa, jossa et ole vielä käynyt."


title: Ahne algoritmi

text: Ahneet algoritmit eivät yleensä löydä parasta ratkaisua ongelmaan, mutta ne ovat yksinkertaisia soveltaa ja ne löytävät ratkaisuja, jotka ovat samaa suuruusluokkaa parhaan ratkaisun kanssa.


title: Ahne algoritmi

text: Kreher, Stinson: "Combinatorial algorithms", CRC Press 1999.


title: Derek Richardson

text: Derek Richardson (s. 18. tammikuuta 1976 Queensbury, New York) on yhdysvaltalainen näyttelijä. Hän on näytellyt muun muassa televisiosarjassa "Teoria miehistä" (2006–2008).


title: Derek Richardson

text: Richardson on kotoisin New Yorkin osavaltion Queensburysta. Hän opiskeli Florida State -yliopiston College of Film -koulussa vuosina 1992–1996.